Lelaki Muncul Ketulan Di Testis? AWAS! Ia Mungkin Petanda 9 Penyakit Ini!

Kondisi testis bengkak dan sakit ini bukan hanya terjadi dalam kalangan lelaki dewasa sahaja, malah ia turut berlaku pada remaja dan kanak-kanak lelaki. Apa puncanya?

Untuk mendapatkan lebih banyak informasi tentang Kesihatan Lelaki, anda juga boleh klik
di sini.

Simptom-simptom testis bengkak

Sebelum pergi dengan lebih lanjut, adalah lebih baik untuk anda memahami secara ringkas apakah yang dimaksudkan dengan testis.

Testis atau juga disebut testikel
adalah organ pembiakan lelaki yang terletak dalam kantung skrotum yang berbentuk seperti 2 biji telur.

Fungsinya adalah untuk
menghasilkan sperma dan juga hormon testosteron.

Bagi ketulan atau testis bengkak yang berlaku, ia boleh menandakan 2 keadaan.

Sama ada ia adalah ketulan biasa tanpa sebarang masalah kesihatan atau ia juga boleh menunjukkan
 penyakit yang lebih serius seperti kanser testis.

Simptom-simptom testis bengkak juga adalah berbeza, bergantung kepada keadaan yang dialami. Antara simptom-simptomnya ialah:

Wujud ketulan yang tidak normal pada bahagian testis

Rasa sakit secara tiba-tiba

Rasa berat pada skrotum

Rasa sakit di sekitar pangkal paha, badan atau bahagian bawah badan

Testis berasa agak keras, bengkak atau lembut

Bengkak pada bahagian skrotum

Wujud kemerah-merahan pada kulit skrotum

Loya dan muntah-muntah

Jika terdapat jangkitan pada ketulan testis tersebut, simptom yang dialami adalah lebih serius seperti:

Demam

Kerap kencing

Nanah atau darah dalam air kencing

Apakah penyebab testis bengkak ini?

Terdapat beberapa keadaan yang memungkinkan testis bengkak ini untuk berlaku. Antaranya ialah:

#1. Kanser testis

Kanser testis adalah sejenis barah yang mengandungi tisu testis yang tidak normal, yang menyebabkan ketulan yang agak keras pada skrotum.

Sesetengah lelaki yang mengalami kanser ini akan mengalami sakit testis, namun ada juga yang tidak mengalami sebarang kesakitan.

Berjumpalah dengan doktor bagi melakukan pemeriksaan lanjut
 sekiranya ada ketulan yang tidak normal pada testis anda.

Baca lagi artikel berkaitan:

Lelaki Jangan Risau, Kanser Testis Tahap Akhir Boleh Sembuh! Ini Cara Rawatannya

Jika Menghidap Kanser Testis, Ini Perkara Yang Akan Berlaku Kepada Alat Sulit Anda!

Perasan Ada Bintik Putih & Gejala Ini Pada Buah Zakar, Hati-Hati Ia Mungkin Tanda Kanser Testis!

#2. Spermatokel

Ia turut dikenali sebagai sista spermatik atau sista epididimis.

Ia biasanya tidak menyebabkan testis sakit
, dan hanyalah sejenis ketulan bukan kanser yang dipenuhi cecair.

Ketulan akibat spermatokel ini biasanya berlaku pada bahagian atas testis.

#3. Epididimitis

Ia adalah keradangan pada epididimis
 yang biasa berlaku disebabkan oleh jangkitan bakteria. Ini termasuklah jangkitan bakteria melalui hubungan seksual seperti klamidia.

Ada juga sesetengah kes epididimitis yang berlaku disebabkan oleh jangkitan virus atau aliran kencing yang tidak normal ke dalam epididimis.

Jika anda mengalami epididimitis, ketulan pada testis akan terbentuk pada bahagian atas dan belakang testis anda.

#4. Orkitis

Ia adalah keradangan yang
 berlaku pada satu atau dua-dua belah testis
 disebabkan oleh jangkitan virus.

Pada kebiasaannya, virus yang menyebabkan orkitis ini adalah virus beguk.

Namun, jika orkitis yang terbentuk itu disebabkan oleh jangkitan bakteria, maka bahagian epididimis juga akan turut terjejas dengan jangkitan tersebut.

#5. Hidrokel

Hidrokel berlaku apabila terdapatnya cecair berlebihan pada lapisan-lapisan kantung yang mengelilingi testis.

Lebihan cecair ini biasanya akan menyebabkan ketulan atau pembengkakan pada skrotum tetapi
ia tidak menyebabkan rasa sakit
.

#6. Hematosel

Keadaan hematosel ini berlaku apabila terdapat kewujudan darah di antara lapisan-lapisan kantung yang mengelilingi testis.

Antara penyebab kepada wujudnya darah di bahagian ini adalah seperti kecederaan traumatik yang
menyebabkan pendarahan pada testis individu tersebut
.

#7. Varikokel

Varikokel adalah satu keadaan pembesaran pada saluran darah vena pada bahagian skrotum.

Saluran vena ini menyalurkan darah yang kekurangan kandungan oksigen daripada kedua-dua bahagian testis dan juga epididimis.

Varikokel juga berpotensi
menyebabkan seseorang lelaki itu menjadi tidak subur
.

#8. Hernia inguina

Keadaan ini adalah satu keadaan di mana sebahagian daripada usus kecil terkeluar pada titik lemak tisu yang memisahkan antara abdomen dengan pangkal paha.

Dalam kalangan bayi, hernia ini biasa berlaku disebabkan oleh laluan daripada abdomen ke bahagian skrotum yang tidak boleh ditutup semasa mereka membesar.

Ia kemudiannya menyebabkan
 ketulan pada skrotum atau pada bahagian atas pangkal paha
.

#9. Kilasan pada testis

Ia adalah satu kilasan yang berlaku pada kord spermatik, sebahagian saluran darah, saraf dan juga tiub laluan air mani.

Apabila kilasan ini berlaku, ia akan menyebabkan aliran darah ke testis terhenti yang boleh menyebabkan kehilangan testis jika tidak dirawat.

Ia juga mungkin akan menyebabkan
 testis menjadi sedikit besar daripada saiz biasa
.

Jumpa dengan doktor untuk dapatkan kepastian

Kaedah rawatan testis bengkak bergantung kepada penyebab sebenar kondisi ini yang anda alami.

Tidak semua ketulan pada testis adalah berbahaya, bahkan sebahagian besarnya tidak berbahaya.

Peluang untuk mendapat kanser testis juga amatlah kecil kerana ia jarang berlaku. Namun,
 kanser testis juga boleh dirawat dan disembuhkan.

Apa yang penting, jika alami sebarang
ketulan luar biasa pada testis anda
, segeralah berjumpa dengan doktor untuk mendapatkan kepastian yang lebih terperinci.


Sudah Lama Menderita Sakit Belakang? Ini Masanya Untuk Ubah Posisi Tidur Anda!

Sering diganggu sakit belakang? Jangan risau, anda tidak berseorangan! Sakit belakang merupakan antara punca orang ramai ke hospital untuk mendapatkan rawatan.
Salah satu punca sakit belakang yang utama ialah
postur badan yang tidak betul.

Oleh sebab itu, tidak hairanlah jika ramai yang alami sakit belakang disebabkan salah tidur, terlalu banyak mengangkat barang yang berat atau tidak duduk dalam keadaan yang betul.

Selain itu, mereka yang
lebih banyak duduk juga didapati mengalami sakit belakang
 yang lebih kerap berbanding orang lain.

Tidak dinafikan, mereka yang mempunyai ‘
desk job
’ akan duduk dalam satu tempoh masa yang panjang dan lebih berisiko untuk mengalami sakit belakang.

Jika anda ingin tahu tentang punca dan rawatan sakit belakang, mari ikuti penjelasan kami di dalam artikel di bawah.

Apakah punca sakit belakang di bawah badan?

Selalunya, sakit belakang jenis ini berlaku apabila anda mengangkat barang dengan postur badan yang salah. Namun, bukan itu sahaja. Sakit belakang juga boleh berlaku di atas sebab lain.

Apabila usia kita kian bertambah, belakang badan kita akan mula menunjukkan tanda-tanda penuaan.

Menurut doktor, keadaan ini dikenali dengan nama
spondylosis
, satu kondisi yang menyebabkan kawasan sendi dan tulang belakang menjadi haus.

Kondisi ini juga boleh menyebabkan pelbagai masalah. Sebagai contoh:

Otot regang.
 Kadangkala, otot boleh mengalami regangan yang keterlaluan
hingga berlakunya koyakan.
 Perkara ini berlaku apabila anda mengangkat barang yang terlalu berat atau dengan postur badan yang tidak betul.

Disk melejit (
herniated disks
)
. Cakera yang normal bersifat boleh lentur. Apabila ia ditekan, ada beberapa bahagian yang boleh terkeluar daripada tulang belakang anda.

Sciatica
. Apabila saraf mengalami inflamasi, anda mungkin rasa sakit dan pedih ketika duduk yang menjalar hingga ke kawasan kaki.

Bukan itu sahaja, ada banyak lagi punca sakit belakang seperti jangkitan pada kawasan tulang belakang, p
enyakit batu karang,
 aneurisma dan juga tumor.

Malah, ada juga risiko sebanyak 1% untuk mereka yang mengalami sakit belakang didiagnosis dengan
masalah kesihatan seperti kanser.

Rawatan untuk sakit belakang

Setiap orang mempunyai solusi yang berbeza-beza mengenai sakit belakang yang dialami.

 Oleh sebab itu, anda bebas mencuba semua rawatan ini untuk mencari yang manakah sesuai untuk melegakan kesakitan yang anda alami.

Di bawah kami akan memberikan beberapa cara yang mungkin berkesan sebagai rawatan sakit belakang:

1. Pastikan postur tidur lebih baik

Apabila anda mempunyai sakit belakang, aktiviti yang mudah seperti
tidur pun boleh membuatkan anda rasa sakit.

Malah, kesakitan ini jugalah yang membuatkan anda sukar untuk tidur malam.

Sebagai langkah penyelesaian, cuba tidur pada sisi badan anda. Letakkan bantal di antara dua kaki anda untuk memastikan tulang belakang berada di dalam posisi yang neutral.

2. Duduk dengan betul

Jangan main-main,
duduk dengan cara yang salah
 juga boleh membuatkan belakang anda sakit!

Lebih-lebih lagi jika anda suka duduk dengan belakang yang membengkok ketika menonton televisyen atau melakukan kerja.

Cuba duduk dengan belakang yang tegak. Jika anda sukar untuk mengekalkan posisi ini dalam satu tempoh masa yang lama, cuba letakkan bantal kecil di belakang badan anda.

Selain itu, pastikan juga tapak kaki anda diletakkan rata pada lantai.

3. Ambil ubat untuk merawat sakit belakang

Kadangkala, sukar untuk kita meneruskan aktiviti harian jika sakit belakang kerap mengganggu.

Tidak ada salahnya jika anda berhubung dengan ahli farmasi berdekatan dan
membeli ubat tahan sakit
 secara
over-the-counter
.

Namun, elakkan terlalu bergantung pada ubat-ubatan sebagai rawatan sakit belakang. Jika boleh, lakukan juga senaman untuk menyelesaikan masalah sakit belakang yang anda alami.

4. Lakukan terapi fizikal

Ahli terapi fizikal dapat
membantu anda untuk membetulkan postur badan
 yang salah ketika duduk, berdiri dan bergerak.

Mereka juga boleh mencadangkan beberapa jenis senaman yang sesuai untuk membina ketahanan badan.

Ketahanan badan yang kuat merupakan faktor yang penting untuk mengelakkan sakit belakang berulang semula pada masa hadapan.

5. Berjumpa doktor untuk pemeriksaan lanjut

Jika anda mengalami sakit belakang yang kronik, berjumpalah doktor untuk pemeriksaan lanjut. Doktor boleh memberikan preskripsi ubat-ubatan yang sesuai dengan kondisi anda.

Malah, doktor juga boleh melakukan pemeriksaan lain untuk mengesan sama ada sakit belakang yang anda alami berlaku disebabkan penyakit lain ataupun tidak.

Kesimpulan

Masalah sakit belakang merupakan sesuatu yang menjadi mimpi ngeri ramai orang.

Tidak kiralah apa jua punca sakit belakang yang anda alami, penting untuk anda mendapatkan rawatan yang bersesuaian supaya kualiti hidup anda tidak terjejas.

Berjumpalah dengan doktor untuk pemeriksaan lanjut. Tidak ada gunanya jika anda melambat-lambatkan pemeriksaan. Takut nanti, makin teruk pula sakit belakang yang anda alami itu!


Mata Sembap

Definisi

Apa itu Mata Sembap?

Mata sembap – bengkak kecil pada bahagian  bawah mata – lazim berlaku apabila semakin berumur. Dengan penuaan, tisu di sekeliling mata, termasuklah otot-otot yang memberi sokongan kepada kelopak mata semakin lemah. Lemak yang membantu untuk menyokong mata akan beralih ke bahagian kelopak mata bawah, menyebabkan ia kelihatan bengkak.Cecair juga boleh berkumpul di bawah mata,menambah lagi keadaan tersebut.

Apakah kebarangkalian Mata Sembap?

Mata sembap sangat lazim berlaku. Sila berbincang dengan doktor untuk maklumat lanjut.

Simptom-simptom

Apakah simptom-simptom Mata Sembap?

Simptom yang lazim berlaku ialah:

Bengkak kecil dibawah mata

Kulit yang kendur dan tergantung

Bulatan hitam/gelap pada mata

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Hubungi doktor sekiranya anda mengalami perkara berikut:

Mata sembap menjadi semakin teruk dan berkekalan

Mata menjadi merah, gatal dan sakit

Bahagian tubuh badan yang lain turut terjejas, seperti kaki.

Punca

Apakah punca Mata Sembap?

Bengkak berlebihan dan kulit yang melendut di bawah mata boleh disebabkan oleh salah satu keadaan berikut:

Peralihan lemak daripada bahagian atas mata ke bahagian bawah.

Cecair berlebihan terkumpul di bawah mata

Otot-otot di bawah mata yang semakin lemah

Penuaan menyebabkan kulit semakin nipis dan berkedut, menyebabkan  kantung di bawah mata semakin jelas.

Kebanyakan kes , mata sembap hanyalah kebimbangan kosmetik dan tidak menandakan sebarang masalah kesihatan ,namun sekiranya ia bertukar menjadi merah, gatal dan menyakitkan atau berlaku sebarang perubahan  secara mendadak ,segeralah bertemu dengan doktor. Boleh jadi perkara tersebut adalah tanda-tanda alahan atau masalah lain.

Walaupun penuaan adalah sebab utama masalah kosmetik ini, faktor genetik tetap berperanan menyebabkan mata yang sembap. Selalunya , individu di dalam keluarga yang sama akan berkongsi ciri-ciri ini, sebagaimana bentuk wajah dan hidung mereka.

Di dalam kes yang lain, mata sembap berpunca daripada faktor gaya hidup yang boleh diubah.

Faktor-faktor Risiko

Apakah yang meningkatkan risiko saya kepada Mata Sembap?

Sila berunding dengan  doktor anda untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Mata Sembap didiagnosis?

Doktor barangkali akan tanya soalan berikut:

Bila kali pertama anda menyedari bengkak di bawah mata

Adakah simptom anda berterusan atau hanya sekali sekala

Adakah terdapat perkara yang menambahbaik simptom anda? Jika ya, apa?

Adakah terdapat perkara yang menerukkan lagi simptom anda?

Menyediakan senarai soalan boleh membantu  untuk memanfaatkan masa anda bersama dengan doktor.Untuk masalah ini, beberapa soalan asas yang boleh disoal kepada doktor ialah:

Apakah yang menyebabkan simptom saya.

Adakah kondisi ini hanya sementara atau kronik?

Apakah rawatan yang doktor sarankan sekiranya ada?

Berapakah kos rawatan yang perlu dibayar ? adakah insuran perubatan boleh menampung pembiayaan tersebut?

Apakah hasil yang saya boleh jangkakan?

Apakah yang boleh dilakukan di rumah untuk menambahbaik simptom saya.

Apakah bentuk rawatan lanjutan yang akan dilakukan, sekiranya ada, apa yang saya patut jangkakan?

Jangan ragu-ragu untukbertanya soalan yang terlintas di fikiran anda

Bagaimana pesakit Mata Sembap dirawat?

Mata yang sembap selalunya menjadi kebimbangan kosmetik dan tidak memerlukan sebarang rawatan khusus.Rawatan di rumah dan pengubahan gaya hidup boleh membantu untuk mengurangkan mata yang membengkak.

Rawatan perubatan dan pembedahan boleh dilakukan  sekiranya anda bimbang mengenai penampilan anda dengan  mata yang sembap. Rawatan barangkali tidak ditanggung oleh insuran perubatan jika dilakukan semata-mata untuk menambahbaik penampilan.

Ubat-ubatan

Jika anda rasa bengkak di bawah mata berpunca daripada alahan, maklumkan kepada doktor supaya dia boleh memberikan ubat alahan yang sesuai.

Terapi

Pelbagai rawatan untuk kedutan telah digunakan untuk mengurangkan bengkak di bawah mata. Ini termasuklah
laser resurfacing, chemical peels and fillers,
yang boleh menambahbaik tona kulit, menegangkan kulit dan membuatkan anda kelihatan lebih muda.

Pembedahan kelopak mata

Pembedahan kelopak mata (blepharoplasty) merupakan salah satu pilihan untuk membuang kantung/sembap dibawah mata. Sewaktu prosedur ini dilakukan , doktor bedah akan memotong kulit betul-betul di bawah bulu mata selari dengan kedutan semulajadi kelopak mata ataupun pada bahagian dalam kelopak mata bawah. Prosedur ini selalunya dilakukan sebagai prosedur pesakit luar.

Selain daripada merawat mata yang sembap,blepharoplasty juga boleh digunakan untuk merawat:

Bengkak pada kelopak mata atas

Kulit berlebihan pada kelopak mata atas yang mengganggu pandangan anda

Kelopak mata bawah yang melendut menyebabkan putih mata di bawah iris kelihatan.

Kulit yang berlebihan di  kelopak mata bawah

Berbincanglah dengan doktor anda mengenai risiko pembedahan kelopak mata yang mungkin boleh terjadi seperti jangkitan bakteria, mata menjadi kering dan masalah pada pandangan, duktus air mata dan posisi kelopak mata.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Mata Sembap?

Gaya hidup dan kaedah pengubatan sampingan berikut mungkin membantu anda mengatasi mata yang sembap:

Mendemah kawasan mata secara perlahan menggunakan kain yang dibasahkan dengan air sejuk untuk beberapa minit.

Tidur secukupnya pada waktu malam. Bagi orang dewasa , lapan ke tujuh jam sudah mencukupi.

Tidur dengan kepala sedikit terangkat. Gunakan bantal tambahan untuk meninggikan kepala. Ini akan mecegah cecair berkumpul di bahagian bawah mata sewaktu anda tidur

Kurangkan simptom alahan. Elakkan daripada sebarang alergen. Ambil ubat alahan di atas kaunter. Berundinglah dengan  doktor anda untuk pelan pencegahan jika anda mengalami sembap mata yang berpunca dari tindakbalas pewarna rambut, sabun, alat kosmetik atau lain-lain alergen.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bayi Kerap Muntah Lepas Menyusu? Jangan Risau, Mama! Ada 8 Cara Nak Atasinya

Persoalannya. apa itu refluks bayi? Ya, masih ramai yang tidak tahu punca sebenar situasi ini berlaku.
 Jom
 sama-sama kita kuti artikel ini untuk mengetahuinya dengan lebih lanjut.

Umum mengetahui bahawa bayi yang baru dilahirkan akan kerap
mengalami pelbagai masalah ketika penyusuan
, antaranya adalah memuntahkan kembali susu yang mereka minum. Kebanyakan ibu bapa menamakan situasi ini sebagai ‘muak’ atau ‘mual’. Sebenarnya, ia adalah refluks bayi.

Untuk mendapatkan lebih banyak info tentang Keibubapaan, sila dapatkannya
di sini.

Apa itu refluks bayi?

Refluks bayi atau
gastroesophageal reflux
 (GER) adalah kondisi bayi memuntahkan kembali susu yang mereka minum. Ia sebenarnya berpunca daripada asid refluks yang terdapat dalam perut bayi. Asid refluks ini akan menolak kembali susu yang diminum oleh bayi lalu menyebabkan mereka memuntahkan kembali susu tersebut.

Apa yang menyebabkannya?

Kondisi ini berlaku disebabkan oleh pencerut esofagus (
sphincter
) atau otot di bahagian bawah esofagus yang mengembang dan menguncup bagi mencegah asid perut, tertolak ke atas. Ini akan menyebabkan bayi terutamanya yang berumur setahun ke bawah mengalami refluks.

Selain itu, terdapat beberapa lagi faktor lain yang menyebabkan refluks bayi berlaku dan kadangkala tidak dapat dielakkan, iaitu:

Bayi berbaring meniarap kebanyakan masa

Bayi hanya minum susu dan belum boleh makan

Bayi lahir pra matang

Adakah ibu bapa perlu risau?

Kebiasaannya, refluks bayi adalah kondisi yang tidak serius dan akan beransur hilang seiring dengan perjalanan usia bayi. Apabila bayi menjangkau usia 18 bulan, ia akan hilang secara sendiri.

Namun begitu, jika
bayi anda mengalami simptom seperti kurang berat badan
, tidak mahu minum susu, terbatuk atau tercekik ketika minum susu, ia mungkin menunjukkan bahawa bayi anda mengalami kondisi yang serius iaitu GERD (
gastroesophageal reflux disease
). GERD merupakan komplikasi yang berlaku selepas GER.

Bagaimana mengatasi refluks bayi?

Terdapat beberapa perkara yang perlu dititikberatkan oleh ibu bapa untuk mengatasi refluks bayi, iaitu:

Baringkan bayi dengan meninggikan sedikit kepala ketika menyusukan mereka

Dukung bayi secara menegak sekurang-kurangnya 30 minit selepas menyusukan mereka

Susukan bayi anda dalam amaun yang sedikit tetapi kerap

Kadangkala, berhenti ketika menyusukan bayi untuk cuba buat mereka sendawa

Jika bayi menyusu badan, si ibu perlu elak daripada mengambil daging atau telur

Jika bayi menyusu formula, cuba tukar jenis susu formula yang digunakan

Gunakan puting yang berlainan saiz kerana puting yang terlalu besar atau terlalu kecil akan mengakibatkan bayi tertelah banyak udara

Cuba beri bayi makan pejal
 (dengan izin doktor)

Konklusinya, refluks bayi adalah normal dan anda tidak perlu terlalu risau jika ia berlaku. Namun begitu, perhatikan komplikasinya. Jika ia semakin teruk dan mengakibatkan pelbagai kondisi kesihatan yang lain, segera berjumpa doktor untuk khidmat nasihat dan rawatan.

Hello Health Group
 tidak menyediakan nasihat perubatan, diagnosis, atau rawatan.


Baru Cabut Gigi, Ikut 7 Pantang Larang Ini Jika Ingin Cepat Sembuh!

Berapa lama lubang bekas cabut gigi menutup sejurus selepas menerima khidmat doktor gigi? Ya, ramai orang mungkin masih belum tahu tentang tempoh sembuh cabut gigi yang sebenar.

Ada yang kata seminggu tetapi ia mungkin kurang atau lebih. Jom baca artikel dengan lebih lanjut!

Untuk mendapatkan lebih banyak informasi tentang Kesihatan Mulut, anda boleh klik
di sini.

Proses pertumbuhan dan penggantian gigi

Untuk pengetahuan anda semua, gigi adalah antara komponen tulang manusia yang wujud dalam mulut dengan fungsi menggigit, menghancur dan mengunyah makanan atau minuman.

Ia akan mula tumbuh semasa bayi berusia kira-kira 6 bulan di dalam
 bentuk gigi susu atau primer
.

Di saat mencapai umur kanak-kanak,
 jumlah gigi pertama ini boleh mencecah
 sehingga 20 batang.

Menginjak umur remaja atau belia pula,
 gigi pertama itu akan digantikan
 dengan gigi kekal dan ia boleh tetap di situ sampai usia dewasa kelak dengan purata 32 batang jika tiada masalah.

Pun begitu, mungkin ada situasi tertentu yang
 mengakibatkan gigi anda tertanggal
 dengan sendiri malah terpaksa dicabut angkara kerosakan, kemalangan atau keadaan kesihatan individu.

Berbalik kepada persoalan utama artikel tadi, berapa lama tempoh sembuh cabut gigi? Seminggu?

Berapa lama tempoh sembuh cabut gigi?

Legenda mengatakan kesakitan cabut gigi merupakan yang kedua paling teruk selepas bersalin. Ia mungkin ada unsur tokok tambah namun ramai juga yang
demam selepas cabut gigi
!

Sama ada gigi anda itu luruh dengan sendiri atau anda cabut di klinik, ia tetap akan
meninggalkan lubang pada gusi
. Lubang inilah yang akan memerlukan masa untuk ia tutup atau sembuh.

Jadi, berapa lama lubang bekas cabut gigi menutup selepas menerima khidmat pakar ortodontik?

Tidak kurang ramai yang percaya bahawa tempoh sembuh cabut gigi adalah seminggu. Benarkah?

Menurut laman web My Health, lubang bekas cabut gigi akan mula mengecil lalu menutup dengan mengambil masa sekitar 3 ke 7 hari jika tidak wujud
sebarang komplikasi seperti berikut
:

Bekas cabut gigi membengkak

Rasa kebas yang berpanjangan

Rasa sakit yang berlarutan

Pendarahan masih tidak terhenti

Pembukaan mulut agak terhad

Infeksi pada gigi atau gusi

Sekiranya anda ada masalah seperti di atas atau sebarang isu lain selepas cabut gigi, sila segera ke klinik gigi yang berdekatan untuk mendapatkan informasi, nasihat serta rawatan lanjut.

Bagaimana untuk pulih dengan lebih cepat?

Seperti mana yang kami nyatakan di atas tadi, tempoh sembuh cabut gigi yang normal adalah di antara
3 – 7 hari kalau tiada komplikas
i. Namun, ia mungkin tidak akan lebih lama daripada jangka masa itu.

Agar ia lebih cepat pulih, beberapa tips yang mudah dan efektif berikut mungkin dapat membantu:

Ambil ubat tahan sakit
 – Pertama dan paling penting, jangan lupa untuk mengambil ubat tahan sakit seperti ibuprofen, paracetamol dan antibiotik demi mengelak daripada infeksi.

Tuam dengan kompres sejuk
 – Tuaman di sisi pipi dengan kompres sejuk daripada air batu membantu meredakan dan melegakan rasa sakit akibat bengkak pada gigi atau gusi.

Sering ganti kain kapas
 – Usah biarkan kain kapas penahan darah di lubang bekas cabut gigi itu terlalu lama. Baik gantikan ia sebelum darah sudah terlampau banyak dan penuh.

Gosok gigi dengan cermat
– Siapa kata tidak boleh berus selepas cabut gigi? Anda
masih perlu gosok gigi
 namun buat dengan cermat dan perlahan untuk elak kecederaan.

Berkumur setiap kali selepas makan
 – Setiap kali selepas makan dan minum, pastikan anda
 berkumur dengan larutan air garam
 atau cecair kumuran bagi membunuh kuman.

Berpantang makanan dan minuman tertentu
– Makanan yang bertekstur keras dan bersaiz besar tentu sahaja perlu dielakkan. Sebaiknya, amalkan menu lebih lembut seperti bubur nasi selepas prosedur cabut gigi.

Bersandar jika masih ada pendarahan
 – Andai berlaku pendarahan yang tidak berhenti dalam tempoh yang lama, bersandar. Kemudian,
dapatkan perhatian doktor gigi
.

Konklusinya, ada potensi tinggi agar ia cepat sembuh asalkan anda amalkan tip-tip kami di atas!


Mengapa Saya Sering Dijangkiti UTI? Ketahui Punca & Faktor Risiko Penyakit Saluran Kencing

Jangkitan saluran kencing merupakan satu kondisi yang berlaku apabila bakteria daripada kulit atau rektum bertindak memasuki uretra dan menyebabkan jangkitan. Ada pelbagai
punca kencing kotor wanita
 yang boleh dikenal pasti dengan mudah.

Ada
dua jenis
 jangkitan yang kerap terjadi disebabkan UTI, salah satunya ialah jangkitan pundi kencing atau
cystitis
. Jangkitan buah pinggang (
pyelonephritis
) juga merupakan sejenis
jangkitan saluran kencing
. Walau bagaimanapun,
pyelonephritis
 tidak berlaku sekerap
cystitis
.

Selain punca atau penyebab kencing kotor, anda juga perlu tahu faktor risiko untuk menghidap
jangkitan saluran kencing.
 Jika ingin tahu dengan lebih lanjut, mari teruskan pembacaan anda.

Untuk mendapatkan lebih banyak info tentang Jangkitan Saluran kencing, sila dapatkannya
di sini.

Punca kencing kotor atau jangkitan saluran urin

Punca kencing kotor lazimnya berlaku pada kawasan pundi kencing dan uretra.
Dua jenis
penyakit kencing kotor
ini mempunyai punca dan penyebab yang tersendiri iaitu:

1. Jangkitan pada kawasan pundi kencing (
cystitis
)

Cystitis
 merupakan sejenis inflamasi pada kawasan pundi kencing. UTI jenis ini berpunca daripada jangkitan bakteria
Escherichia coli
 (E. coli) yang boleh ditemui di dalam saluran pencernaan (
gastrointestinal tract
) manusia.

Selain UTI,
cystitis
 juga boleh berlaku akibat reaksi terhadap beberapa jenis ubat-ubatan, terapi radiasi atau pendedahan terhadap bahan yang boleh menyebabkan iritasi.

Sebagai contoh,
pemakaian produk pembersih wanita
 atau kateter pada satu tempoh masa yang panjang boleh menyebabkan iritasi pada kawasan pundi kencing.

Bukan E. coli sahaja yang boleh menjadi punca kencing kotor atau UTI. Bakteria lain juga boleh menyebabkan anda terkena jangkitan saluran kencing. Walau bagaimanapun, bakteria ini bertanggungjawab terhadap kebanyakan jangkitan saluran kencing.

Untuk pengetahuan anda, hubungan seks juga boleh menyebabkan UTI. Selain itu, ia boleh menjangkiti sesiapa sahaja tanpa mengira betapa
aktifnya kehidupan seksual
 anda.

Kaum hawa lebih berisiko untuk menghidap
cystitis
. Salah satu sebabnya ialah wanita mempunyai jarak yang lebih pendek antara uretra ke bahagian anus. Jangkitan saluran urin boleh berlaku jika E. coli daripada usus besar secara tidak sengaja termasuk pada saluran kencing pesakit.

2. Jangkitan pada kawasan uretra (
urethritis
)

Uretra merupakan tiub yang membawa air kencing keluar dari badan. Selalunya, jangkitan yang berlaku pada saluran uretra akan menyebabkan rasa sakit dan pedih ketika membuang air kecil.

Sama seperti
cystitis
,
urethritis
 boleh berlaku apabila bakteria daripada anus merebak ke bahagian uretra. Antara bakteria yang boleh menyebabkan jangkitan pada kawasan uretra adalah:

Gonococcus. Bakteria ini merebak secara seksual dan
menyebabkan gonorea.

Chlamydia trachomatis
. Bakteria ini juga merebak secara seksual dan menyebabkan klamidia.

Bakteria yang terdapat di dalam dan di sekeliling tinja.

Jangkitan seksual (STI) seperti gonorea dan klamidia selalunya akan merebak ke bahagian pundi kencing sahaja.

Walau bagaimanapun, jangkitan tersebut boleh mencecah organ reproduktif wanita dan menyebabkan penyakit (
pelvic inflammatory disease
 –PID).

Di dalam kalangan lelaki pula, gonorea dan
klamidia
 boleh menyebabkan epididymitis, iaitu sejenis jangkitan pada kawasan epididymis (tiub pada luar testis). PID dan epididymitis boleh menyebabkan kemandulan jika tidak dirawat.

Baca juga:

BAHAYA! Ada Risiko Terkena Strok Kalau Dapat Jangkitan Saluran Kencing

Rasa Pedih Ketika Kencing Selepas Seks? Mungkin Anda Terkena Jangkitan Saluran Kencing

Faktor risiko jangkitan saluran urin

Ada banyak faktor risiko yang boleh menyumbang kepada
jangkitan saluran kencing
antaranya ialah:

1. Anatomi wanita punca kencing kotor

Wanita mempunyai uretra yang lebih pendek berbanding lelaki. Oleh sebab itu,
bakteria yang menyebabkan UTI lebih mudah untuk memasuki pundi kencing wanita.

Di dalam kalangan wanita mengandung pula, perubahan dari segi fisiologi dan anatomi saluran kencing boleh menyebabkan jangkitan saluran urin.

Oleh sebab itu, ibu mengandung perlulah lebih berhati-hati kerana jangkitan pundi kencing dan buah pinggang boleh mendatangkan bahaya kepada diri dan juga kandungan.

Malah, jangkitan ini juga boleh meningkatkan r
isiko kelahiran pramatang
 dan lebih teruk lagi, kematian pada bayi yang belum lahir.

2. Jangkitan saluran kencing disebabkan aktiviti seksual

Wanita yang aktif dari segi seksual lebih berisiko untuk menghidap UTI berbanding wanita yang jarang melakukan hubungan seks.

Bakteria yang menyebabkan UTI boleh masuk lebih dalam ketika wanita melakukan hubungan seks bersama pasangan. Sebagai langkah berjaga-jaga, pastikan anda membuang air kecil setiap kali selepas bersenggama dengan pasangan.

Selain itu, risiko UTI juga akan meningkat apabila wanita mengadakan hubungan seks bersama pasangan baharu.

Walau bagaimanapun, bukan seks biasa sahaja yang membuatkan wanita berisiko untuk menghidap UTI tapi
seks oral
 juga mempunyai risiko yang sama.

Walaupun semua orang berisiko untuk menghidap UTI melalui hubungan seks, tapi wanita yang pernah mengalami UTI lebih
 berisiko untuk mengalami
 jangkitan yang berulang.

3. Pengambilan beberapa jenis ubat perancang kehamilan

Penggunaan alat kontraseptif seperti diafragma dan
spermicides
 boleh mengubah persekitaran di sekitar uretra. Disebabkan perubahan ini, bakteria lebih mudah untuk menjangkiti saluran kencing.

4. Menopaus menyebabkan jangkitan saluran urin

Setelah mencapai menopaus,
hormon estrogen
 yang dihasilkan oleh wanita akan berkurang secara perlahan-lahan.

Menopaus akan menyebabkan persekitaran pada saluran kencing untuk mengalami perubahan. Sama seperti wanita yang memakai diafragma dan
spermicides
, sebarang perubahan pada kawasan uretra akan membuatkan bakteria makin mudah untuk membiak.

Selain itu, wanita bukan sahaja akan alami masalah jangkitan saluran urin, mereka juga akan mendapat masalah lemah kawalan pundi kencing dan inkontinens urin disebabkan hormon estrogen yang semakin berkurang.

Sebagai akibatnya, wanita tersebut akan mengalami pembentukan poket-poket kecil di dalam saluran kencing yang menggalakkan pertumbuhan bakteria.

Selain itu, perubahan pH di dalam saluran kencing juga akan berubah semasa menopaus. Perubahan ini juga akan membuatkan wanita lebih
 berisiko untuk mengalami
 jangkitan UTI.

Selain faktor di atas, ada beberapa lagi faktor lain seperti:

5. Kecacatan dari segi saluran kencing

Anda lebih berisiko untuk mendapat UTI jika mengalami sebarang abnormaliti pada saluran kencing.

Sebagai contoh, bayi yang lahir dengan sebarang abnormaliti akan alami masalah urin yang termasuk kembali ke dalam uretra selepas membuang air. Masalah ini akan membuatkan mereka lebih berisiko untuk mengalami UTI.

6. Halangan di dalam saluran urin punca kencing kotor

Kehadiran batu karang
 atau
masalah prostat membengkak
 juga boleh menyebabkan urin tersangkut di dalam saluran kencing. Apabila saluran urin tersumbat, risiko UTI juga akan semakin bertambah.

7. Sistem imun yang terganggu

Individu yang alami penyakit seperti diabetes dan penyakit lain yang boleh mengganggu sistem imun mempunyai risiko yang lebih tinggi untuk menghidap UTI.

8. Punca kencing kotor disebabkan penggunaan kateter

Kateter merupakan sejenis tiub jernih yang dimasukkan ke dalam pundi kencing dengan tujuan untuk memudahkan pesakit yang tidak dapat membuang air kecil secara normal.

Ini termasuklah individu yang lumpuh, pernah dihospitalkan atau alami masalah neurologikal yang membuatkan pesakit
sukar untuk mengawal air kencing.

Penggunaan kateter akan meningkatkan risiko dan menjadi punca kencing kotor. Bakteria boleh masuk ke dalam tiub kateter lalu mengakibatkan jangkitan.

9. Pernah mengalami prosedur melibatkan sistem urinari

Jika anda pernah mengalami pembedahan atau sebarang ujian yang melibatkan sistem urinari, anda lebih berisiko untuk mengalami masalah jangkitan saluran kencing.

Cari punca kencing kotor atau jangkitan saluran urin

Kencing kotor atau UTI kadangkala berlaku disebabkan penyakit lain. Apabila punca kencing kotor telah dirawat, selalunya pesakit boleh sembuh.

UTI berlaku disebabkan oleh jangkitan bakteria dan boleh
dirawat menggunakan antibiotik
. Namun, ada individu yang akan merasai kesan sampingan seperti naik ruam.

Namun, pastikan anda berhubung dengan doktor secepat mungkin jika mengalami sebarang kesan sampingan akibat pengambilan antibiotik. Jika tidak dirawat, masalah ini boleh membawa maut.

Walaupun kebanyakan kes atau punca kencing kotor tidak berbahaya, ada juga beberapa kes yang perlukan perhatian pakar.

Oleh sebab itu, jika anda alami simptom UTI seperti rasa pedih ketika membuang air kecil,
kencing berdarah
 atau sakit pada bahagian bawah abdomen, pastikan berjumpa doktor dengan kadar yang segera.

Kadangkala, simptom UTI boleh menyerupai penyakit kelamin. Namun, ia akan ditentukan oleh doktor setelah melakukan
beberapa jenis ujian.

Jangan abaikan simptom UTI yang anda alami, lebih-lebih lagi jika mempunyai faktor risiko atau punca kencing kotor seperti yang dinyatakan di atas.

Langkah terbaik untuk mengelakkan UTI ialah dengan menjaga kebersihan diri. Pastikan anda
buang air selepas melakukan hubungan seks
, minum air dengan mencukupi dan elakkan penggunaan penyembur atau sebarang bedak pada kawasan kemaluan.


Eh, Kenapa Anda Perlu Menjalani Ujian Kalsium Dalam Darah? Ini Penjelasannya...

Bagaimana untuk menentukan sama ada kalsium tinggi dalam darah atau tidak? Ada cara untuk melakukannya! Teruskan membaca perkongsian artikel ini, okay?

Definisi

Apa itu Ujian kalsium dalam darah?

Ujian untuk kalsium di dalam darah adalah untuk mengesan tahap kalsium dalam badan yang tidak di simpan di dalam tulang.
Kalsium adalah mineral yang paling biasa di dalam badan dan merupakan salah satu yang paling penting.

Badan memerlukan ia untuk membina dan membaiki tulang-tulang dan gigi, membantu saraf bekerja, membuat otot bergerak bersama-sama, melancarkan darah beku, dan membantu jantung untuk bekerja.

Hampir semua kalsium di dalam badan adalah tersimpan di dalam tulang.

Kebiasaannya, tahap kalsium di dalam darah dikawal dengan sangat teliti.

 Apabila tahap kalsium di dalam darah rendah (hypocalcemia), tulang mengeluarkan kalsium untuk membawa semula ke paras darah yang bagus.

Apabila tahap kalsium di dalam darah tinggi (hypercalcemia) lebihan kalsium tersebut akan di keluarkan dari badan melalui air kencing atau najis.

Jumlah kalsium di dalam badan bergantung kepada jumlah:

Kalsium yang anda dapat daripada makanan.

Kalsium dan vitamin D yang usus anda serap.

Phosphate di dalam badan.

Horman-hormon tertentu, termasuklah hormon paratiroid, calcitonin dan estrogen di dalam badan.

Vitamin D dan hormon-hormon ini membantu mengawal jumlah kalsium di dalam badan. Ia juga mengawal jumlah kalsium yang anda serap melalui makanan dan jumlah di bawa daripada badan
melalui air kencing.

Tahap phosphate di dalam darah adalah hampir menyamai dengan tahap kalsium dan mereka bekerja berlawanan arah. Contohnya: Jika kalsium di dalam darah tinggi, tahap phosphate akan menjadi rendah dan begitulah sebaliknya.

Ia adalah sangat penting untuk mendapatkan jumlah kalsium yang tepat dalam makanan anda kerana badan kehilangan kalsium setiap hari.

Makanan yang kaya dengan kalsium termasuklah produk tenusu (susu,keju) telur,ikan,sayur-sayuran hijau dan buah-buahan. Kebanyakan orang yang mengalami masalah ini tidak mempunyai sebarang gejala.

Kalsium perlu menjadi sangat tinggi atau sangat rendah untuk menunjukan gejala.

Mengapa ujian untuk mengesan kalsium tinggi dalam darah atau tidak di lakukan
?

Ujian kalsium di dalam darah boleh mengenal pasti pelbagai keaadan & penyakit, termasuklah osteoporosis, kanser, dan buah pinggang.

Ujian ini mungkin di perlukan untuk memantau rawatan berterusan, keadaan lain atau memeriksa ubat-ubatan yang anda ambil tidak mempunyai sebarang kesan sampingan tidak di ingini.

Doktor anda mungkin akan mengarahkan permeriksaan ini di lakukan jika beliau mengesyaki keadaan-keadaan seperti berikut:

Penyakit tulang seperti esteoporosis or osteopenia

Kanser

Buah pinggang kronik
 atau penyakit hati

Gangguan dalam kelenjar parathyroid

Malabsorption atau penyakit yang mempengaruhi badan anda untuk menyerap nutrien

Kelenjar tiroid aktif

Perkara yang perlu anda ketahui

Apakah yang perlu anda ketahui sebelum menerima ujian kalsium tinggi dalam darah atau tidak ini?

Bayi yang baru lahir, terutama kelahiran pramatang dan berat badan bayi yang rendah, sering di pantau dalam masa beberapa hari pertama kelahiran untuk neonatal hypocalcemia yang menggunakan ujian kalsium ber ion.

 Ini boleh terjadi kerana kelenjar parathyroid yang tidak matang dan tidak selalu menunjukkan gejala.

Keadaan tersebut boleh selesai sendiri atau mungkin memerlukan rawatan dengan tambahan kalsium secara oral atau intravena.

Ukuran kalsium di dalam darah dan air kencing tidak menyatakan seberapa banyak kalsium di dalam tulang.

Suatu ujian yang hampir sama seperti X-ray di panggil ketumpatan tulang atau imbasan ‘Dexa’ di gunakan untuk tujuan ini.

Mengambil ubat-ubatan thiazide diuretic adalah punca yang biasa menyebabkan paras kalsium tinggi dalam darah.

Mengambil lithium atau tamoxifen juga boleh meningkatkan tahap kalsium bagi sesetengah individu.

Baca juga:

https://wp.hellodoktor.com/pemakanan/fakta-nutrisi/fungsi-kalsium-tulang-rapuh/

Ketahui apa yang berlaku

Bagaimana persediaan untuk membuat ujian kalsium tinggi dalam darah atau tidak ini?

Jangan mengambil kalsium tambahan selama 8 hingga 12 jam sebelum ujian di lakukan. Doktor anda akan memberitahu agar berhenti buat sementara waktu daripada mengambil ubat-ubatan tertentu yang boleh menjejaskan ujian.

Termasuklah ubat-ubatan:

Garam Kalsium (boleh di dapati dalam makanan tambahan atau antacids)

Lithium

Thiazide diuretics

Thyroxine

Vitamin D

Apa yang berlaku semasa ujian kalsium dalam darah?

Pegawai kesihatan akan mengambil darah anda dengan:

Membalut dengan pembalut elastik yang tegang dan ketat disekitar lengan atas anda   bagi menghentikan aliran darah. Ini akan membuatkan urat-urat didalam bahagian tersebut menimbul dan memudahkan proses bagi meletakkan jarum ke dalam urat.

Membersihkan tapak untuk mencucuk jarum tersebut dengan alkohol.

Memasukkan jarum kedalam urat tersebut. Mungkin memerlukan lebih satu batang jarum.

Memasangkan satu tiub jarum untuk diisikan dengan darah.

Mencabut pembalut tersebut daripada lengan apabila darah yang diambil mencukupi.

Meletakkan pad kain kasa atau kapas bulat pada kawasan tapak jarum apabila jarum tersebut dicabut.

Memberikan tekanan pada kawasan tapak tersebut dan membalut dengan kain pembalut.

Apa yang berlaku selepas ujian kalsium tinggi dalam darah atau tidak ini?

Pembalut elastik yang membalut lengan bahagian atas anda akan terasa ketat. Anda mungkin tidak akan merasa sakit daripada bekas jarum tersebut, atau anda mungkin boleh merasakan sengatan atau rasa cubitan.

Jika anda mempunyai persoalan mengenai ujian kalsium dalam darah, sila berjumpa dengan doktor anda bagi memahami dan mendapatkan maklumat lanjut.

Fahami keputusannya

Apakah maksud keputusan ujian saya?

Nilai Normal

Julat nilai normal untuk menentukan kalsium tinggi dalam darah atau tidak mungkin berbeza sedikit antara makmal-makmal yang berbeza.

 Beberapa makmal menggunakan ukuran berbeza atau specimen yang berlainan. Berbincanglah dengan doctor anda tentang maksud keputusan ujian anda.

Jumlah kalsium

Dewasa:

8.8–10.4 milligrams per deciliter (mg/dL) or 2.2–2.6 millimoles per liter (mmol/L)

Kanak-Kanak

6.7–10.7 milligrams per deciliter (mg/dL) or 1.90–2.75 millimoles per liter (mmol/L)

Nilai Kalsium darah yang normal adalah lebih rendah pada orang yang lebih tua. Nilai kalsium darah yang normal adalah lebih tinggi pada kanak-kanak kerana tulang-tulang mereka tumbuh dengan cepat.

Ujian kalsium berion

Kalsium berion

Dewasa:

4.65–5.28 mg/dL or 1.16–1.32 mmol/L

Kanak-kanak:

4.80–5.52 mg/dL or 1.20–1.38 mmol/L

Nilai tinggi

Nilai kalsium tinggi dalam darah mungkin di sebabkan oleh:

Hyperparathyroidism.

Kanser, termasuklah kanser yang telah merebak ke tulang.

Tuberculosis.

Berada di katil untuk janka masa yang panjang selepas patah tulang.

Penyakit Paget’s

Nilai rendah

Nilai kalsium yang rendah mungkin di sebabkan oleh :

Paras protein albumin yang rendah (hypoalbuminemia).

Hypoparathyroidism.

Paras phosphate yang tinggi di dalam darah yang boleh menyebabkan kegagalan buiah pinggang, penggunaan laxative, dan lain-lain.

Malnutrition di sebabkan oleh penyakit celiac, pancreatitis,dan ketagihan arak.

Osteomalacia.

Bergantung kepada makmal dan hospital, julat yang normal atau biasa untuk
ujian darah karbon monoksida
 mungkin berbeza. Sila berbincang dengan doktor anda jika ada apa-apa soalan mengenai keputusan ujian anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Jaga-jaga Simptom Penyakit Akromegali, Tangan & Kaki Membesar! Ini Komplikasi & Rawatannya

Ukuran tangan, kaki dan muka kian membesar? Usia dewasa pun masih boleh membesarkah? Awas! Ini bukan tanda tumbesaran yang normal, ia adalah indikasi penyakit hormon!

Fizikal yang membesar secara abnormal ini dinamakan akromegali,
dipicu oleh gangguan paras hormon
 tumbesaran yang terlalu banyak.

Jom baca kupasan ini untuk mendalami kejadian penyakit hormon, akromegali dengan lebih lanjut!

Penyakit hormon, akromegali

Tergolong dalam kalangan penyakit hormon yang
rare,
akromegali boleh menyerang golongan dewasa secara perlahan-lahan.

Ia berlaku apabila
kelenjar pituitari menghasilkan hormon tumbesaran (GH) yang terlampau banyak.

Kelenjar pituitari adalah sejenis kelenjar kecil yang terletak berhampiran pangkal tengkorak.

Ia juga menjadi ‘tempat simpanan’ beberapa hormon dan berfungsi dengan melepaskannya ke dalam aliran darah seperti yang diperlukan oleh tubuh.

Hormon ini juga mengawal banyak fungsi tubuh yang berbeza.

Dalam kebanyakan kes pesakit, penyakit hormon ini dipicu oleh pertumbuhan tumor
benign
(bukan kanser) digelar adenoma, yang terbentuk dari kelenjar pituitari.

Gejalanya merangkumi pembesaran abnormal tulang tangan, lengan, kaki dan kepala.

Pembesaran tulang di rahang dan bahagian depan tengkorak menjadi antara perubahan fizikal yang paling ketara!

Penyakit hormon ini juga boleh menyebabkan penebalan tisu lembut di dalam badan, termasuk jantung, bibir dan lidah.

Sekiranya tidak dirawat, akromegali berisiko menyebabkan penyakit serius dan komplikasi yang boleh mengancam nyawa!

Untuk makluman, apabila
hormon tumbesaran dirembes dengan berlebihan
 sebelum akil baligh, kondisi ini lebih dikenali sebagai gigantisme, bukan akromegali.

Akromegali, apa penyebabnya?

GH adalah sebahagian daripada kumpulan hormon yang mengawal pertumbuhan dan perkembangan badan manusia.

Penderita akromegali memiliki paras hormon GH dalam kuantiti yang sangat banyak,
mempercepat pertumbuhan tulang dan pembesaran organ.

Disebabkan faktor rangsangan tumbesaran ini, tulang dan organ penghidap akromegali akan menjadi jauh lebih besar berbanding orang lain.

Simptom-simptom

Gejala-gejala akromegali agak rumit untuk dikesan kerana ia terbentuk secara perlahan dari masa ke masa.

Misalnya, anda mungkin hanya akan menyedari kewujudannya apabila cincin yang dipakai sekian lama sudah ketat, atau tidak lagi muat saiz kasut yang biasa dipakai.

Simptom penyakit hormon ini selalunya merangkumi:

Penebalan kulit

Skin tag

Keletihan

Sakit kepala

Sukar tidur

Kelemahan otot

Banyak berpeluh

Badan berbau

Kenaikan berat badan

Wujud ruang antara gigi

Suara serak dan dalam

Pembesaran rahang atau lidah

Penampilan kening yang ketara

Pembesaran tulang di muka, kaki, dan tangan

Pertumbuhan bulu berlebihan pada wanita

Pembesaran kelenjar sebum (kelenjar yang menghasilkan minyak di kulit)

Masalah pembengkakan dan sakit sendi yang mengehadkan pergerakan

Bagaimana akromegali didiagnosis & dirawat?

Jika anda disyaki memiliki akromegali, doktor akan menjalankan ujian darah untuk memeriksa tahap IGF-1. Paras IGF-1 yang tinggi adalah indikasi kepada tahap tinggi GH.

Kaedah lain untuk mendiagnosis penyakit hormon ini adalah melalui ujian toleransi glukosa oral.

Dalam ujian ini, paras GH dalam
darah akan diperhatikan setelah pengambilan air gula.

Selalunya, air gula akan membuatkan kelenjar pituitari berhenti menghasilkan GH dan menurunkan paras darah.

Pun begitu, tumor pituitari yang dihasilkan oleh GH tidak akan berhenti menghasilkan GH, jadi paras GH dalam darah tidak akan berubah.

Rawatan akromegali ditentukan berdasarkan usia dan kesihatan keseluruhan pesakit. Matlamat rawatan adalah untuk:

Mengembalikan paras pengeluaran GH yang normal.

Melegakan tekanan di sekitar mana-mana tumor pituitari yang tumbuh.

Mengekalkan fungsi pituitari yang normal.

Atasi kekurangan hormon dan baik pulih simptom akromegali.

Pembedahan

Pembedahan pembuangan tumor yang memicu GH berlebihan, menjadi pilihan pertama yang sering disarankan oleh doktor kepada penghidap akromegali.

Rawatan ini cepat dan berkesan dalam mengurangkan paras GH, di samping membaik pulih gejala.

1 kemungkinan komplikasi adalah
kerosakan pada tisu pituitari yang mengelilingi tumor.

Sekiranya komplikasi ini berlaku, anda perlu memulakan rawatan penggantian hormon pituitari seumur hidup.

Antara komplikasi yang jarang berlaku tetapi serius, termasuklah kebocoran cecair
cerebrospinal
dan
meningitis
.

Ubat-ubatan

Ubat adalah opsyen rawatan lain yang sering digunakan jika pembedahan tidak berjaya mengurangkan tahap GH.

Malah, ia juga boleh diguna untuk mengecilkan tumor sebelum pembedahan.

Jenis ubat-ubatan ini digunakan untuk mengawal atau menyekat pengeluaran GH:

Dopamine agonists

Somatostatin analogs

GH receptor antagonists

Radiasi

Radiasi akan menjadi pilihan untuk memusnahkan tumor berukuran besar, hapuskan cebisan sisa tumor pasca-pembedahan atau apabila pengambilan ubat tidak berkesan.

Radiasi secara perlahan dapat bantu menurunkan kadar GH ketika digunakan bersama ubat.

Untuk melihat hasil penurunan paras GH yang dramatik, ia mungkin akan memakan masa beberapa tahun, dengan pemberian beberapa sesi daripada 4 ke 6 minggu.

Tapi awas! Radiasi berpotensi jejaskan kesuburan anda! Dalam kes yang jarang berlaku, ia menyebabkan kehilangan penglihatan,
kecederaan otak, atau tumor sekunder.

Komplikasi yang boleh berlaku

Sekiranya tidak dirawat, penyakit hormon ini boleh mengakibatkan masalah kesihatan utama. Komplikasinya merangkumi:

Osteoartritis.

Diabetes jenis 2.

Apnea tidur.

Kolesterol tinggi.

Sindrom carpal tunnel.

Peningkatan risiko tumor barah.

Tekanan darah tinggi (darah tinggi).

Pembesaran kelenjar tiroid (Goiter).

Masalah jantung, terutamanya kardiomiopati.

Mampatan atau patah saraf tunjang.

Perubahan atau kehilangan penglihatan.

Pertumbuhan prakanser (polip) pada lapisan usus besar.

Rawatan awal penyakit hormon, akromegali dapat mencegah komplikasi ini daripada berlaku atau menjadi lebih parah.

Seperti yang telah dinyatakan di atas, jika tidak dirawat, akromegali berserta komplikasinya boleh menyebabkan kematian pramatang!


Tahap Kolesterol Jahat Tinggi? Bahaya Tau, Walaupun Anda Sihat Walafiat!

Pernahkah anda dengar mengenai kolesterol jahat? Kolesterol jahat merupakan kolesterol LDL (
low-density lipoprotein
) yang meningkatkan risiko pembentukan plak pada kawasan arteri (aterosklerosis).

Mereka yang mempunyai tahap kolesterol LDL yang tinggi lebih berisiko untuk menghidap sakit jantung, strok dan juga penyakit arteri periferal (PAD)

Mungkin ramai yang sangka mereka terselamat daripada penyakit jantung jika mereka sihat dan mempunyai faktor risiko yang rendah.

Walau bagaimanapun, menurut sebuah kajian yang dimuatkan di dalam jurnal
Circulation,
individu yang sihat masih perlu
memerhatikan kadar kolesterol dalam badan mereka.

Malah, para pengkaji juga mendapati mereka yang mempunyai kadar kolesterol LDL yang tinggi di dalam badan lebih berisiko untuk meninggal dunia disebabkan penyakit kardiovaskular berbanding mereka yang mempunyai kolesterol LDL yang lebih rendah!

Tetapi, sebelum kita teruskan pembacaan, mari ketahui dengan lebih lanjut
tentang maksud kolesterol baik
dan juga jahat ini.

Untuk mendapatkan lebih banyak info tentang Kesihatan Jantung, sila dapatkannya
di sini.

Kolesterol baik VS kolesterol jahat

Tahukah anda, ada dua jenis kolesterol iaitu kolesterol baik dan kolesterol jahat? Kolesterol baik ialah HDL (
high-density lipoprotein
) yang boleh melindungi manusia daripada sakit jantung dan strok.

Malah, kolesterol HDL boleh ‘membawa’ LDL keluar daripada arteri dan kembali ke bahagian hati untuk dikeluarkan daripada badan.

Walau bagaimanapun, kolesterol HDL tidak dapat membuang
semua kolesterol LDL.
 Hanya 1/3 atau ¼ sahaja kolesterol dalam darah yang boleh dikumuhkan oleh HDL.

Kolesterol LDL adalah ‘si jahat’ yang merangkumi sebahagian besar daripada jumlah kolesterol dalam badan manusia.

Kolesterol LDL yang tinggi di dalam badan boleh meningkatkan risiko anda untuk
menghidap sakit jantung dan strok.

Kolesterol jahat bahaya untuk mereka yang sihat!

Kajian tersebut telah membandingkan data daripada 36,375 orang peserta.

Kesemua peserta tidak mempunyai sejarah penyakit kardiovaskular atau diabetes dan mempunyai risiko 10 tahun yang rendah untuk mengalami sebarang
penyakit kardiovaskular
pada masa hadapan.

Selepas mengikuti peserta selama 27 tahun bermula daripada umur 30 hingga 40 tahun, para pengkaji mendapati mereka yang mempunyai tahap kolesterol LDL yang lebih tinggi daripada 160 berisiko sebanyak 70-90% lebih tinggi untuk meninggal dunia disebabkan penyakit jantung.

Dapatan kajian ini amat menakutkan kerana kebanyakan rakyat Amerika Syarikat mempunyai kadar kolesterol LDL sebanyak 240 atau lebih tinggi.

Oleh sebab itu, menurut Dr. Shuaib M. Abdullah, Penolong Profesor DI
UT Southwestern Medical Center
, pemeriksaan kolesterol amat penting untuk
mengesan penyakit jantung pada peringkat awal.

Malah, semua individu digalakkan untuk melakukan pemeriksaan kolesterol sekali setiap 4 hingga 6 tahun bermula daripada umur 20 tahun.

Menurut Dr. Christie Ballantyne pula, kajian ini memberikan doktor informasi penting yang perlu dibincangkan bersama pesakit.

Jika doktor mendapati tahap kolesterol LDL dalam badan pesakit tinggi, beliau boleh mencadangkan perubahan dari segi gaya hidup atau pengambilan ubat seperti statin untuk mengurangkan risiko
sakit jantung
.

Tambah beliau lagi, individu yang sihat juga disarankan menjalani gaya hidup sihat seperti elakkan merokok,
mengawal tekanan darah
 dan bersenam untuk memastikan jantung sentiasa sihat.

Malah, kebanyakan penyakit kardiovaskular boleh dielakkan, lebih-lebih lagi jika pesakit mendapat informasi yang bertepatan dengan kondisi mereka.

Dengan cara ini, mereka boleh melakukan perubahan secepat mungkin mengikut saranan doktor.

Cara terbaik untuk turunkan kadar kolesterol jahat

Seperti apa yang anda sedia maklum,
bacaan kolesterol tinggi
 boleh meningkatkan risiko penyakit jantung dan serangan jantung.

Pengambilan ubat-ubatan boleh membantu anda untuk menguruskan kadar kolesterol dengan lebih baik.

Walau bagaimanapun, jika anda ingin melakukan perubahan dari segi gaya hidup, anda boleh cuba 5 langkah di bawah:

1. Makan makanan yang sihat

Elakkan makanan yang
mengandungi lemak tepu dan lemak trans.
 Dengan mengurangkan pengambilan lemak tepu, dalam masa yang sama anda juga boleh mengurangkan kadar kolesterol LDL dalam darah.

2. Bersenam dengan lebih kerap

Tahukah anda,
 senaman boleh meningkatkan kadar kolesterol baik
 di dalam badan? Oleh sebab itu, cuba lakukan senaman sekurang-kurangnya 30 minit setiap hari.

3. Berhenti merokok

Sudah tentulah, anda
perlu berhenti merokok
 jika inginkan jantung yang lebih sihat. Malah, berhenti merokok juga membuatkan kadar kolesterol HDL anda jadi bertambah baik.

4. Turunkan berat badan

Walaupun nampak remeh, berat badan berlebihan memberikan impak terhadap kadar kolesterol dalam badan. Jika anda ingin
menurunkan berat badan
, elakkan minum minuman manis.

Selain itu, cuba lakukan lebih banyak aktiviti fizikal setiap hari. Sebagai contoh, cuba
banyakkan berjalan setiap hari.

Elakkan duduk terlalu lama dan cuba berdiri ketika melakukan kerja.

Baca juga:

5. Elakkan pengambilan alkohol

Elakkan mengambil terlalu banyak
minuman beralkohol
. Ia boleh menyebabkan masalah kesihatan yang serius seperti tekanan darah tinggi, kegagalan jantung dan strok.

Kesimpulan

Walaupun anda masih sihat, penting untuk anda melakukan ujian kolesterol untuk memantau kadar kolesterol LDL dalam badan anda.

Mereka yang mempunyai tahap kolesterol jahat yang tinggi dalam badan mempunyai risiko yang lebih tinggi untuk menghidap penyakit jantung pada masa hadapan.

Oleh sebab itu, pastikan anda jaga pemakanan dan bersenam dengan kerap untuk
merendahkan kadar kolesterol dalam badan.

Selain itu, jika anda perlu makan ubat-ubatan, pastikan anda mengambilnya mengikut jadual yang diberikan oleh doktor.


12 Punca SERIUS Keputihan Tak Normal, Boleh Jadi Simptom Penyakit Berbahaya!

Pada kebiasaannya lelehan faraj atau keputihan adalah normal. Ia berfungsi mengawal sistem pembiakan wanita. Oleh itu, perubahan keputihan yang mendadak atau secara tiba-tiba mungkin menjadi tanda masalah. Ambil tahu tentang keputihan tidak normal dan cara rawatan yang bersesuaian dalam artikel ini.

Baca lebih lanjut tentang Kesihatan Wanita
di sini.

Keputihan normal

Keputihan adalah lendir yang dihasilkan dari serviks,
 bahagian bawah rahim yang membawa ke dalam faraj.
Ia membantu mengekalkan kelembapan faraj dan mencegah jangkitan.

Jumlah keputihan boleh berubah-ubah seperti bau dan warna (warnanya boleh menjadi jernih atau putih susu) bergantung pada masa kitaran haid anda.

 Sebagai contoh, anda menghasilkan banyak keputihan
jika anda ovulasi,
 menyusu dan berkurang selepas menopaus. Baunya mungkin berbeza jika anda hamil atau tidak menjaga kebersihan diri.

Tiada perubahan yang berlaku untuk menunjukkan amaran. Walau bagaimanapun, jika warna atau bau masih luar biasa, terutama jika ia berserta dengan gatal-gatal atau rasa panas/terbakar, ia boleh menjadi jangkitan atau keadaan lain.

Keputihan tidak normal

Apa-apa perubahan bakteria normal dalam keseimbangan faraj boleh mempengaruhi bau, warna dan tekstur keputihan. Berikut adalah beberapa perkara yang boleh menyebabkan ketidakseimbangan:

Penggunaan antibiotik atau steroid

Vaginosis bakteria, jangkitan bakteria lebih biasa pada wanita hamil atau wanita yang mempunyai lebih daripada satu pasangan seksual

Pil kawalan kelahiran

Kanser serviks

Chlamydia atau gonorrhea –
jangkitan seksual
 (STI)

Diabetes

Jangkitan pinggul selepas pembedahan

Penyakit keradangan pelvik (PID)

Trichomoniasis, jangkitan yang disebabkan oleh parasit, dan biasanya disebarkan melalui hubungan seks tanpa perlindungan.

Atrofi faraj, penipisan, pengeringan, dan keradangan dinding faraj semasa menopaus

Vaginitis, kerengsaan di dalam atau di sekitar faraj

Jangkitan yis faraj
atau atau kondom/tampon terperangkap dalam faraj

Berikut adalah jaduan mengenai keputihan tidak normal.

Dapatkan nasihat perubatan

Jika anda mendapati sebarang perubahan luar biasa pada keputihan, jumpa pakar ginekologi. Doktor anda boleh:

Tanya tentang simptom dan sejarah seksual anda, seperti sama ada anda aktif secara seksual, kerap bertukar pasangan seksual atau menggunakan kontrasepsi.

Minta anda untuk melakukan pemeriksaan faraj.

Ambil keputihan anda untuk digunakan sebagai sampel yang akan diperiksa untuk jangkitan.

Mengambil sampel darah supaya dapat diuji untuk jangkitan seksual yang lain

Rawatan untuk keputihan tidak normal

Rawatan akan bergantung kepada punca yang menyebabkan masalah anda, tetapi sering melibatkan ubat dalam tempoh yang singkat.

Berikut adalah beberapa petua untuk mencegah jangkitan faraj yang boleh mengakibatkan keputihan tidak normal:

Menjaga kebersihan faraj yang baik dengan membasuh secara kerap menggunakan sabun lembut dan air hangat.

Elakkan daripada sabun wangi dan produk feminin atau douche.

Selepas ke bilik mandi, sentiasa lap dari depan ke belakang untuk melindungi faraj daripada serangan bakteria dan menyebabkan jangkitan.

Pakai seluar dalam
 dengan 100% kapas dan elakkan memakai pakaian yang sangat ketat.

Peringatan untuk remaja dan wanita selepas menopaus

 Adalah luar biasa untuk gadis muda (remaja) mengalami keputihan yang tidakn normal sebelum bermula akil baligh. Jumpa doktor jika ia berlaku. Ini kerana keputihan  boleh menyebabkan keradangan vulva yang disebabkan oleh bakteria
streptococcal
.

Keputihan yang tidak normal juga jarang berlaku pada wanita yang lebih berusia.
Jumpa doktor anda jika  mengalami menopaus
 dan mendapat keputihan tidak normal atau pendarahan faraj.

 Penyebabnya boleh menjadi antara senarai di atas. Walau bagaimanapun, ia boleh menjadi perkembangan rahim atau lapisan serviks (polip serviks) atau kemungkinan kanser rahim.

Adalah penting untuk mendiagnosis kanser rahim seawal yang mungkin, jadi jangan abaikan simptom-simptom, terutamanya pendarahan faraj.


Ujian Kulit Tuberkulin

Definisi

Apakah itu Ujian Kulit Tuberkulin?

Ujian Kulit Tuberkulin (juga dikenali sebagai Ujian Tuberkulin Mantoux) dilakukan untuk mengetahui sama ada anda pernah terdedah kepada Tuberkulosis (TB). Ujian ini dilakukan dengan meletakkan sedikit protein TB (antigen) di lapisan atas kulit pada bahagian bawah lengan anda. Jika anda pernah terdedah kepada bakteria TB (Mycobacterium Tuberculosis), kulit anda akan bertindak balas terhadap antigen dengan menghasilkan benjolan merah yang padat di kawasan tersebut dalam masa 2 hari.

Antigen TB yang digunakan dalam ujian kulit tuberculin dipanggil derivatif protein tulen (PPD). Jumlah PPD yang diukur dalam suntikan diletakkan di bawah lapisan atas kulit pada lengan bawah anda. Ini adalah ujian yang baik untuk mengesan jangkitan TB. Ia sering digunakan apabila simptom, ujian saringan atau pengujian, seperti sinar-X dada, menunjukkan bahawa seseorang mungkin mempunyai TB.

Ujian Kulit Tuberkulin tidak dapat mengetahui berapa lama anda telah dijangkiti TB. Ia juga tidak dapat mengetahui sama ada jangkitannya adalah terpendam (tidak aktif) atau aktif dan boleh dijangkitkan kepada orang lain.

Mengapa Ujian Kulit Tuberkulin dilakukan?

Anda memerlukan ujian kulit PPD jika:

Anda telah berada di sekitar seseorang dengan TB.

Anda bekerja di bidang penjagaan kesihatan (semua pekerja penjagaan kesihatan perlu diperiksa secara rutin).

Anda mempunyai sistem imun yang lemah kerana ubat tertentu seperti steroid, atau penyakit seperti kanser, HIV, atau AIDS.

Perkara yang perlu diketahui

Apakah yang perlu saya ketahui sebelum menjalani Ujian Kulit Tuberkulin?

Keputusan Ujian Kulit Tuberkulin sahaja tidak dapat mengesahkan jangkitan TB aktif. Ujian lain, seperti sinar-X dada, sitologi kahak, dan kultur kahak, boleh dilakukan untuk mengesahkan jangkitan TB aktif apabila ujian kulit positif. Seseorang yang mempunyai ujian kulit positif atau sinar-X dada, tetapi tidak ada gejala-gejala TB, biasanya dianggap mempunyai jangkitan TB yang tidak dapat dijangkitkan kepada orang lain (TB pendam).

Di kalangan pekerja hospital atau orang lain yang mempunyai ujian kulit secara berkala, ujian kedua yang dilakukan dalam beberapa minggu selepas ujian negatif mungkin menunjukkan positif, walaupun orang itu tidak dijangkiti antara kedua-dua ujian. Keputusan ini (dipanggil kesan penggalak) mungkin menunjukkan jangkitan TB yang berlaku lama dahulu atau vaksin BCG terdahulu.

Sesetengah orang tidak bertindak balas terhadap Ujian Kulit Tuberkulin walaupun mereka mempunyai tuberkulosis.

Proses

Apakah persediaan yang perlu saya lakukan sebelum menjalani Ujian Kulit Tuberkulin?

Tiada persediaan khas untuk ujian ini. Anda patut:

Beritahu doktor anda jika anda pernah mempunyai ujian kulit PPD positif. Jika ya, anda tidak sepatutnya mengulang ujian PPD, kecuali dalam keadaan luar biasa.

Beritahu doktor anda jika anda mempunyai keadaan perubatan atau jika anda mengambil ubat tertentu, seperti steroid, yang boleh menjejaskan sistem imun anda. Keadaan ini boleh menghasilkan keputusan ujian yang tidak tepat.

Beritahu doktor anda jika anda telah menerima vaksin BCG dan jika ya, bila anda menerimanya

Apa yang berlaku semasa Ujian Kulit Tuberkulin?

Untuk Ujian Kulit Tuberkulin, anda duduk dan menunjukkan bahagian bawah lengan anda. Kulit di mana ujian dilakukan dibersihkan dan dibiarkan kering. Suntikan kecil antigen TB (derivatif protein tulen atau PPD) diletakkan di bawah lapisan atas kulit. Bendalir itu menghasilkan benjolan kecil (bintat) di bawah kulit. Bulatan boleh dilukis di sekitar kawasan ujian dengan pen.

Jangan tutup kawasan tersebut dengan pembalut.

Apakah yang berlaku selepas Ujian Kulit Tuberkulin?

Anda mesti berjumpa doktor anda setelah dua hingga tiga hari untuk pemeriksaan hasil ujian itu.

Penjelasan Keputusan

Apakah maksud keputusan ujian saya?

Warna kemerahan sahaja di tapak ujian kulit biasanya bermakna anda belum dijangkiti bakteria TB. Satu benjolan merah yang padat mungkin bermakna anda telah dijangkiti bakteria TB pada suatu masa. Saiz benjolan padat (bukan saiz kawasan yang kemerahan) diukur dua hingga tiga hari selepas ujian untuk menentukan keputusannya. Doktor anda akan mempertimbangkan kemungkinan anda menghidapi TB ketika meneliti kawasan ujian kulit.

Keputusan ujian bergantung kepada risiko TB. Jika anda berada dalam kumpulan berisiko tinggi, benjolan yang lebih kecil dianggap sebagai tanda jangkitan. Orang yang berisiko rendah mempunyai TB perlu mempunyai benjolan yang lebih besar untuk didiagnosis dengan jangkitan TB.

Tiga tahap risiko telah ditakrifkan:

Kumpulan berisiko tinggi
 termasuk orang yang mempunyai HIV, mereka yang berhubungan dengan orang yang mempunyai jangkitan TB aktif baru-baru ini, dan mereka yang mempunyai simptom atau sinar-X dada yang menunjukkan TB. Orang yang berisiko tinggi untuk Tuberkulosis termasuk mereka yang mengambil ubat yang mengandungi kortikosteroid untuk masa yang lama atau orang yang mengambil faktor nekrosis tumor-antagonis alfa (digunakan untuk merawat penyakit artritis reumatoid dan penyakit Crohn).

Kumpulan berisiko sederhana
 termasuk orang yang baru-baru ini berpindah dari atau mengembara di negara dengan kadar TB yang tinggi; mereka yang menggunakan dadah haram melalui suntikan (pengguna ubat intravena); orang yang tinggal di rumah penjagaan; pekerja di hospital, rumah kejururawatan, sekolah, dan penjara; kanak-kanak berumur kurang dari empat (4) tahun; kanak-kanak (umur 4 hingga 18 tahun) yang terdedah kepada orang dewasa berisiko tinggi; dan orang yang tiada tempat tinggal. Lain-lain risiko sederhana untuk mengalami Tuberkulosis termasuk orang yang 10% atau lebih di bawah berat badan mereka yang ideal dan orang yang mengalami kegagalan buah pinggang, diabetes, leukemia, kanser, atau mereka yang bahagian perut mereka telah dikeluarkan (gastrektomi).

Kumpulan berisiko rendah
 termasuk orang yang tidak mempunyai pendedahan yang mungkin terhadap TB yang disenaraikan dalam kumpulan risiko yang lain.

Tindakbalas positif biasanya akan kekal kelihatan selama 1 minggu

Ujian Kulit Tuberkulin Mantoux

Normal (hasil negatif):
 Tiada sebarang bentuk benjolan padat di kawasan ujian, atau bentuk benjolan yang lebih kecil daripada 5 mm (0.2 inci).

Abnormal (hasil positif)
: Satu benjolan padat yang berukuran 5 mm (0.2 inci) Menunjukkan jangkitan TB pada orang yang berada dalam kumpulan berisiko tinggi.

Benjolan padat yang berukuran 10 mm (0.4 inci) Menunjukkan jangkitan TB pada orang yang berada dalam kumpulan risiko sederhana.

Benjolan padat yang berukuran 15 mm (0.6 inci) menunjukkan jangkitan TB pada orang yang berada dalam kumpulan berisiko rendah.

Ujian Kulit Tuberkulin positif tidak bermakna anda mempunyai jangkitan (aktif) yang berjangkit. Ujian tidak dapat mengetahui jika jangkitan itu aktif atau tidak aktif (TB pendam). Ia juga tidak dapat mengenalpasti perbezaan antara jangkitan TB dan vaksinasi TB (vaksin BCG). Lebih banyak ujian – sepeti sinar-X dada, kultur kahak, atau kedua-duanya-biasanya dilakukan untuk melihat jika anda mempunyai jangkitan TB aktif.

Bergantung kepada makmal dan hospital, julat normal untuk Ujian Kulit Tuberkulin mungkin berbeza-beza. Sila berbincang dengan doktor anda sekiranya mempunyai apa-apa soalan tentang keputusan ujian anda.

Sekiranya anda mempunyai sebarang soalan mengenai Ujian Kulit Tuberkulin, sila rujuk kepada doktor anda untuk memahami arahan dengan lebih baik.


Ini Punca Tumit Merekah, Tapi Jangan Risau Sebab Ada 5 Cara Mudah Rawat!

Menurut satu tinjauan, didapati bahawa sebanyak 20% individu yang tinggal di Amerika Syarikat mengalami masalah ini namun tidak tahu apa punca tumit merekah.

Angka yang agak tinggi bukan?

Meskipun kebiasaannya
 berlaku kepada golongan wanita
, itu tidak bermakna golongan lelaki juga boleh terlepas!

Masalah ini bukan sahaja akan mencacatkan penampilan malahan juga menyebabkan ketidakselesaan tatkala berjalan, berjoging atau berlari.

Jadi, jom sama-sama kita semua ikuti artikel dengan lebih lanjut tentang apa punca tumit merekah dan jalan penyelesaian terbaik masalah ini.

Untuk mendapatkan lebih banyak informasi tentang Kesihatan Kulit, anda boleh klik
di sini
.

Apa punca tumit merekah?

Menurut Pakar Dermatologi Samer Jaber, punca tumit merekah akan berlaku apabila terdapat gangguan pada lapisan kulit di kawasan terbabit.

Gangguan ini mungkin boleh terjadi akibat kondisi kulit seperti
psoriasis
 dan
ekzema
 atau juga disebabkan oleh
kulit yang terlalu kering
.

Ia juga mungkin merupakan petanda bahawa tubuh badan anda kekurangan
vitamin yang penting untuk kulit
seperti vitamin E, B3 dan C.

Dalam pada itu, wujud juga beberapa faktor risiko lain termasuklah:

Penuaan

Jangkitan kulat

Kondisi kencing manis

Berdiri lama selama beberapa jam

Berjalan kaki tanpa alas atau kasut

Pemakaian kasut yang tidak sesuai atau menyokong tumit

Penggunaan sabun yang mengeringkan menyebabkan kehilangan minyak semula jadi kulit

Mandi air panas dengan terlalu lama

Kulit menjadi kering kerana
 iklim, seperti suhu sejuk atau lembap

Kegemukan

Kehamilan

Mungkin juga ada beberapa punca tumit merekah lain yang kami tidak senaraikan dan pengesahan daripada pakar perlu untuk anda mengetahui dalang sebenarnya.

Bagaimana rawat tumit merekah?

Meskipun ia bukanlah satu kondisi yang begitu serius hingga menjejaskan kesihatan, namun ia akan memburukkan penampilan penderita tumit merekah.

Cara untuk merawat paling utama tentu sekali bermula dengan
nutrisi yang boleh didapati daripada
buah-buahan, sayur-sayuran, protein dan lemak sihat.

Selain itu, anda juga boleh cuba cara-cara yang berikut:

#1. Skrub tumit merekah

Kebiasaannya, kulit di sekitar tumit merekah adalah lebih tebal dan kering berbanding di bahagian anggota tubuh badan lain.

Dengan merendam dan menyental kaki anda menggunakan skrub, ia mampu memberikan hasil kulit yang lebih halus dan licin.

Cara-cara melakukannya adalah seperti berikut:

Basahkan kaki anda menggunakan air suam selama 20 minit

Gunakan
loofah
 atau
scrubber
 untuk menghilangkan kulit yang keras dan tebal

Lapkan perlahan-lahan kaki anda dengan kain yang bersih untuk mengeringkannya

Sapukan pelembap kulit pada kawasan
yang ingin dirawat

Sarungkan stoking untuk elak meninggalkan kesan kaki di lantai rumah

#2. Sapu p
elembap kulit/ losen

Rawatan paling mudah untuk menyelesaikan masalah ini adalah dengan hanya menggunakan pelembap kulit atau losen yang dikhususkan pada kawasan tumit.

Bagi mendapatkan hasil yang bagus,
pastikan produk yang anda gunakan
 mengandungi bahan-bahan ini:

Urea

Asid salisilik

Asid alfa-hidroksi

Isomerat sakarida

#3.
Stoking kapas

Sebelum tidur, anda juga boleh sapukan gel petroleum pada tumit dan pakai stoking kapas – yang akan membenarkan pengaliran udara.

Pemakaian stoking ini dapat membantu mengekalkan
 kelembapan pada tumit anda
!

Dengan mengamalkan rutin ini dalam tempoh beberapa hari, anda sudah pasti akan dapat merasaikan perubahan pada tumit yang bermasalah.

#4.
Minyak kelapa

Minyak kelapa amat disarankan untuk disapu pada kulit kering serta yang mempunyai masalah
ekzema
 dan
psoriasis
.

Ia berfungsi sebagai antiradang dan antimikrobial yang dapat membantu mengekalkan kelembapan kulit.

Sapukan minyak kelapa
 selepas merendam kaki untuk kesan terbaik.

#5. Madu juga boleh rawat tumit merekah

Madu
merupakan antara bahan semula jadi
 yang dapat membantu merawat punca tumit merekah.

Ia bertindak sebagai antimikrobial dan antibakteria serta ada kajian yang menunjukkan madu dapat membantu menyembuhkan dan membersihkan luka selain melembapkan kulit.

Anda juga boleh menggunakan madu sebagai ubatan topikal semula jadi kaki selepas merendam, atau sapukan sahaja ia sebagai pelembap sebelum hendak tidur malam.

Antara tip tambahan yang berkaitan

Dalam pada itu, adalah sangat penting untuk kalian tahu
 pemilihan kasut atau selipar
 juga perlu diberi perhatian yang khusus.

Oleh itu, sila elak daripada menggunakan alas kaki yang begitu ketat, keras serta tidak menyokong tumit kaki anda.

Lakukan pemeriksaan secara berkala dengan pakar dermatologi jika anda perasan
tumit kaki pecah dan sakit
!


Jenis Kulit Kombinasi? 4 Bahan Ini Wajib Ada Di Dalam Sunscreen, Barulah Berkesan!

Keliru sebab tidak tahu yang mana satu
sunscreen
 untuk kulit kombinasi, normal, sensitif, kering, berminyak atau lain-lain? Anda mungkin tidak keseorangan, kami akan cuba untuk bantu!

Untuk mendapatkan lebih banyak informasi tentang Kesihatan Kulit, sila dapatkannya
di sini
.

Ada berapa banyak jenis kulit manusia?

Untuk pengetahuan anda semua,
ada banyak jenis kulit manusia
 dan ia berbeza bergantung pada individu itu masing-masing. Berikut adalah antara jenis kulit yang paling umum wujud:

Kulit normal
 – Anda bertuah jika memiliki jenis kulit ini kerana ia bukan sahaja anjal, licin dan lembut malah tiada masalah seperti jerawat dan sebagainya

Kulit sensitif
 – Jenis kulit yang mudah merah, gatal atau bengkak akibat tindak balas pada produk, kotoran, alahan serta gigitan serangga kecil

Kulit kering
– Jenis kulit yang selalu kering, kasar dan ketat akibat faktor risiko seperti genetik, hormon, iklim, diet serta gaya hidup

Kulit berminyak
– Jenis kulit yang sering berminyak akibat peluh atau sebum yang menjadi punca mudah tumbuh jerawat dan jeragat

Kulit kombinasi
–
Jenis kulit gabungan kering dan berminyak
. Di kawasan sekitar hidung atau zon T itu sering berminyak dan kering pada kawasan yang lain pula seperti di pipi

Berdasarkan jenis kulit yang anda miliki, cara penjagaan dan penggunaan produk juga tidak sama. Begitu juga halnya jika anda ingin
 mencari dan membeli produk pelindung matahari
.

Dalam usaha untuk mendapatkan
sunscreen
 terbaik
 untuk kulit kombinasi, perkara penting anda perlu pertimbangkan bukan pada jenama sahaja malah juga bahan yang ada di dalamnya.

Kenapa
sunscreen
 itu penting untuk kulit?

Buat anda yang mungkin belum tahu,
 sinaran ultra ungu (UV) dari cahaya matahari
 itu boleh merosakkan dan menjejaskan kesihatan kulit terutama jika terdedah terlalu banyak serta lama.

Dalam usaha untuk mengelakkan daripada perkara ini berlaku, wujud produk dalam bentuk krim atau spray yang akan menyelaputi lantas melindungi kulit daripada bahaya sinaran ini.

Baca lagi artikel berkaitan:

Fahami Maksud Label Sunscreen Anda

5 Tips Penting Membeli Pelindung Matahari

Cara Mudah Nak Cegah Kanser Kulit, Rajinkan Diri Pakai Sunscreen! Ini Sebabnya

Produk pelindung matahari ini berfungsi dengan cara menyerap lantas memusnahkan sinaran UV sebelum ia sampai ke kulit lagi. Tidak perlu bimbang,
ia selamat untuk digunakan pada kulit
.

Dalam pada itu, anda juga perlu tahu bahawa produk ini wujud dalam variasi jenis yang berbeza fungsi serta tindak balas, dan akan bergantung kepada jenis kulit individu masing-masing.

Maka, jangan pula anda salah memilih produk
sunscreen
 untuk kulit kombinasi jika jenis kulit anda itu lain!

Sunscreen
 terbaik untuk kulit kombinasi!

Seperti mana yang telah kami nyatakan di atas tadi, jenis kulit kombinasi adalah gabungan kering dan berminyak. Ia merupakan jenis kulit yang
dimiliki oleh majoriti manusia di dunia
.

Pastikan
sunscreen
 untuk kulit kombinasi yang anda bakal beli dan guna itu memiliki bahan berikut:

#1.
 Sun Protection Factor
 (SPF)

Menurut Pakar Dermatologi David J. Leffell, bahan utama yang perlu wujud di dalam setiap produk pelindung matahari itu adalah SPF untuk membantu melawan sinaran UVA dan UVB.

Kedua-dua jenis sinaran UV ini bukan sahaja akan mengakibatkan selar matahari atau
sunburn
malah boleh jadi faktor risiko kanser
 jika penggunaan
sunscreen
hanya dipandang ringan.

Tidak kira jenis kulit sekalipun, SPF itu perlu wujud di dalam setiap produk pelindung matahari!

#2. Asid hyaluronik

Merupakan bahan yang paling popular dan utama dalam produk kulit masa kini, asid ini dipercayai mampu untuk memberikan kelembapan ekstra pada kulit
 sekali gus menganjal serta menegangkan organ ini
.

Memandangkan masih ada kawasan kulit anda yang selalu kering, maka bahan ini sangat sesuai wujud di dalam produk
sunscreen
 untuk kulit kombinasi anda bagi melawan sinaran UV.

#3. Asid salisilik

Selain asid di atas tadi, ada satu lagi jenis asid yang perlu ada dalam produk pelindung matahari untuk jenis kulit kombinasi. Asid ini juga amat bagus
 untuk mencegah dan melawan jerawat
.

Kenapa? Jika anda memiliki jenis kulit kombinasi, kawasan sekitar hidung atau Zon T anda itu akan kerap tumbuh jerawat. Maka, penggunaan
sunscreen
 untuk kulit kombinasi dengan asid ini satu pilihan tepat.

Sunscreen
 untuk kulit kombinasi juga perlu ada #4.
Aloe vera

Tidak sah satu produk kulit itu jika tiada ekstrak daripada daun lidah buaya bukan? Jangan tidak tahu,
aloe vera
 ini punya manfaat antiradang dan antioksidan yang mampu membantu merawat segala
masalah luka serta cela pada kulit individu
!

Konklusinya,
teliti dan fahami label pelindung matahari
 terlebih dahulu sebelum beli dan guna ya!


Sedang Mengalami Fasa Menopaus Yang Teruk? Hati-Hati! Anda Mungkin Ada Penyakit Tiroid

Apabila menyentuh mengenai gejala menopaus, mereka sering merujuk kepada gejala yang berkaitan dengan perimenopause, tapi pernahkah anda terfikir kaitannya dengan penyakit hipotiroidisme?

Apabila
kelenjar tiroid menghasilkan hormon yang terlalu banyak atau terlalu sedikit
, ia boleh menyebabkan sebilangan simptom yang hampir sama dengan yang dialami oleh seseorang wanita semasa menghampiri menopaus.

Dalam artikel ini, kita bakal mempelajari kaitan antara 2 kondisi ini, termasuk bagaimana ia mempengaruhi satu sama lain.

Estrogen dan kelenjar tiroid

Penyakit hipotiroidisme lebih kerap berlaku pada wanita, terutamanya ketika mereka ‘berumur subur,’ 20-an sehingga awal 30-an.

Ini mungkin disebabkan oleh hubungan antara fungsi tiroid dan estrogen, hormon seks utama wanita.

Satu kajian 2011 yang diterbitkan dalam
 Journal of Thyroid Research
 melaporkan bahawa terdapat bukti estrogen mungkin mempunyai tindakan balas secara langsung kepada sel-sel tiroid manusia.

Pada saat menjelang menopaus, tahap estrogen bakal menurun dengan ketara, yang pasti akan mempengaruhi tahap tiroid.

Walau bagaimanapun, lebih banyak penyelidikan diperlukan untuk menentukan hubungan antara keduanya.

Bolehkah penyakit hipotiroidisme mempengaruhi gejala menopaus?

Hipotiroidisme boleh meningkatkan atau memburukkan lagi gejala-gejala menopaus.

Satu kajian dari tahun 2007 menunjukkan bahawa wanita dengan penyakit tiroid dan
menopaus yang teruk
 mengalami peningkatan positif terhadap gejala setelah mendapat rawatan untuk gangguan tiroid.

Ini secara langsung menunjukkan dengan merawat gangguan tiroid, ia dapat membantu menguruskan simptom-simptom putus haid.

Hipotiroidisme dan menopaus juga mempunyai banyak gejala yang bertindih dan serupa. Mempunyai kedua-dua kondisi ini boleh meningkatkan risiko dan keparahannya.

Simptom-simptom menopaus dan tiroid yang tidak aktif

Kadang-kadang, agak sukar untuk membezakan simptom tiroid yang tidak aktif (hipotiroidisme) dan menopaus kerana gejalanya yang hampir serupa.

Ini adalah perbandingan ciri-ciri bagi gejala menopaus dan tiroid yang tidak aktif.

Menopaus

Badan sering berasa panas

Berpeluh pada waktu malam

Kerap kencing

Perubahan ketika menstruasi atau libido

Kekeringan faraj

Sukar untuk tidur

Sering
moody

Sering lupa

Perubahan berat badan

Penyakit penyakit hipotiroidisme

Kekeringan kulit

Sembelit

Perubahan ketika menstruasi atau libido

Sering
moody

Sering lupa atau murung

Perubahan berat badan

Peralihan menopaus sering bermula ketika seseorang wanita berumur lingkungan 45 sehingga 55 tahun.

Namun, penyakit tiroid boleh bermula pada usia berapa pun.

Potensi risiko dan komplikasi

Penyakit tiroid dapat meningkatkan risiko berlakunya komplikasi yang berkaitan dengan putus haid.

Contohnya, semasa menopaus, wanita lebih cenderung untuk mengalami osteoporosis (kepadatan tulang berkurang).

Di samping itu, tiroid yang terlalu aktif juga dapat meningkatkan risiko kondisi kesihatan seseorang individu.

Semasa menopaus, risiko penyakit kardiovaskular boleh timbul dan risiko gangguan tiroid juga akan meningkat.

Justeru, masalah tiroid akan menyebabkan kemungkinan untuk komplikasi berkembang semasa menopaus.

Beberapa masalah kesihatan yang berkaitan dengan menopaus dan tiroid yang tidak aktif termasuk:

1. Osteoporosis

Hormon estrogen dan tiroid dapat membantu tulang untuk kekal kuat dan sihat.

Osteoporosis adalah
kondisi di mana tulang seseorang lebih lemah dan mudah terdedah kepada kerosakan
.

Kedua-dua isu menopaus dan tiroid yang tidak aktif mampu mengakibatkan kehilangan estrogen, yang meningkatkan risiko patah tulang.

Oleh itu, temui doktor untuk lakukan ujian saringan kepadatan tulang secara berkala dan ujian hormon akan dapat membantu dalam mengesan tanda awal osteoporosis.

Selain itu, makan makanan yang kaya dengan kalsium dan suplemen kalsium jika diperlukan agar dapat membantu meningkatkan kesihatan tulang secara menyeluruh.

2. Penambahan berat badan

Wanita yang mengalami menopaus dan mempunyai penyakit tiroid mungkin akan mengalami pertambahan berat badan.

Selain itu, peningkatan berat badan juga kerap berlaku dengan peningkatan usia.

Justeru, pastikan anda kekal aktif, mengurangkan pengambilan makanan berlemak dan lebihkan makan sayur-sayuran serta buah-buahan untuk membantu mengurangkan risiko kegemukan.

Bila anda harus berjumpa doktor?

Seorang wanita yang mengalami gejala-gejala ini harus berjumpa doktor dan tidak hanya menganggap ia disebabkan oleh
perimenopause
.

Doktor akan melakukan ujian untuk mendiagnosis secara pasti sama ada anda
mengalami simptom menopaus
, atau akibat penyakit tiroid.

Kedua-dua isu menopaus dan penyakit tiroid akan diuji dengan ujian darah sederhana yang memeriksa tahap perkara-perkara berikut:

1. Hormon perangsang tiroid (TSH)

Memeriksa tahap TSH selalunya merupakan ujian pertama yang akan dilakukan oleh doktor untuk melihat bagaimana kelenjar tiroid anda berfungsi.

Apabila tiroid tidak berfungsi dengan betul, tubuh bakal menghasilkan TSH untuk merangsang tiroid menghasilkan hormon tiroid.

Tahap TSH yang tinggi dapat menunjukkan masalah tiroid yang tidak aktif.

2. T3 dan T4

Ini adalah 2 hormon utama yang dihasilkan oleh kelenjar tiroid.

Tahap hormon mungkin tidak akan berubah dengan ketara dengan tiroid yang tidak aktif, tetapi doktor menjalankan ujian untuk mengesan kondisi tiroid yang lain.

3. Ujian antibodi tiroid

Kelenjar tiroid mengandungi sel protein, dan kadang-kadang tubuh menghasilkan antibodi terhadap protein ini.

Sekiranya ia berlaku, perkara ini boleh menyebabkan
penyakit tiroid yang kurang aktif dan terlalu aktif
.

Sekiranya antibodi ini terdapat pada seseorang yang mempunyai tiroid tidak aktif, maka doktor boleh mendiagnosisnya sebagai tiroiditis Hashimoto.


Antroskopi Bahu

Definisi

Apa itu Artroskopi Bahu?

Artroskopi bahu anda membolehkan pakar bedah anda untuk mendiagnosis dan merawat masalah yang menjejaskan sendi, tanpa perlu potongan besar pada kulit anda. Ini boleh mengurangkan kesakitan yang anda rasa dan mempercepat pemulihan anda.

Artroskopi (pembedahan lubang kunci) melibatkan pemeriksaan bahagian dalam bahu anda menggunakan teleskop yang dimasukkan melalui potongan kecil pada kulit anda. Pakar bedah anda sepatutnya dapat merawat beberapa masalah menggunakan alat pembedahan khas.

Mengapa Artroskopi Bahu dilakukan?

Artroskopi bertujuan mengesahkan apa masalah sebenarnya dan bagi kebanyakan orang, masalah itu dapat dirawat pada masa yang sama. Rawatan ini boleh disyorkan untuk masalah bahu ini:

Cincin rawan (labrum) atau ligamen yang koyak atau rosak;

Ketidakstabilan bahu, di mana sendi bahu longgar dan menggelungsur terlalu banyak atau terkehel (terkeluar dari bola dan soket sendi);

Tendon bisep koyak atau rosak;

Kaf rotator yang terkoyak;

Taji tulang atau keradangan di sekitar kaf rotator;

Keradangan atau kerosakan lapisan sendi, sering disebabkan oleh penyakit, seperti rheumatoid arthritis;

Arthritis pada hujung tulang klavikel (tulang selangka);

Tisu longgar yang perlu dikeluarkan;

Sindrom pertembungan bahu, untuk memberi lebih banyak ruang untuk pergerakan bahu

Simptom-simptom

Apakah risiko Artroskopi Bahu?

Pembedahan untuk memperbaiki koyak tulang rawan biasanya dilakukan untuk menjadikan bahu lebih stabil. Kebanyakan orang pulih sepenuhnya, dan bahu mereka tetap stabil. Tetapi sesetengah orang mungkin masih mengalami ketidakstabilan bahu selepas pembaikan artroskopik. Menggunakan artroskopi untuk membaiki kaf rotator cenderung atau tendinitis biasanya melegakan kesakitan. Tetapi anda tidak boleh mendapat semula semua kekuatan anda. Beberapa kesan sampingan yang perlu anda ketahui adalah:

Pendarahan ke dalam sendi;

Jangkitan pada sendi bahu;

Kesakitan yang teruk, kekakuan dan hilang guna lengan dan tangan anda (sindrom sakit kompleks sekawasan);

Kerosakan kepada saraf.

Adalah penting anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Apakah persediaan yang perlu dilakukan sebelum menjalani Artroskopi bahu?

Operasi biasanya dilakukan di bawah anestetik am. Anda harus diberikan arahan yang jelas untuk diikuti sebelum pembedahan, termasuk sama ada anda boleh makan apa-apa pada waktu yang akan datang. Dalam kebanyakan kes, anda sepatutnya mula berpuasa kira-kira enam jam sebelum prosedur anda. Anda mungkin dapat minum cecair, seperti kopi, sehingga beberapa jam sebelum pembedahan anda.

Punca

Apa yang berlaku semasa Artroskopi bahu?

Pembedahan ini biasanya mengambil masa dalam 40 minit.

Pakar bedah anda biasanya akan membuat dua hingga empat potongan kecil di sekeliling sendi. Mereka akan memasukkan teleskop kecil melalui salah satu potongan supaya mereka boleh memeriksa sendi. Mereka akan memasukkan instrumen pembedahan melalui potongan lain jika perlu untuk merawat sebarang masalah dengan sendi.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Faktor-faktor Risiko

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Apakah yang berlaku selepas Artroskopi bahu?

Anda sepatutnya boleh balik ke rumah pada hari yang sama.

Ahli fisioterapi mungkin memberi anda latihan dan nasihat untuk membantu anda pulih dari pembedahan. Anda boleh mengambil masa sehingga tiga bulan untuk kembali melakukan aktiviti seperti biasa.

Bersenam secara kerap akan membantu anda untuk kembali ke aktiviti normal secepat mungkin. Sebelum anda mula bersenam, minta nasihat pasukan penjagaan kesihatan anda atau doktor anda.

Kebanyakan orang dapat merasakan perubahan besar tetapi memerlukan masa untuk rasa sakit berkurang dan meningkatkan pergerakan. Simptom-simptom sering kali kembali selepas satu jangka masa.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Beberapa Tanda Bersalin Berserta Persediaan Penting Yang Bakal Ibu Mesti Tahu!

Jangan hanya fokus pada
sakit miss v tanda bersalin
, ada banyak lagi tanda bersalin dan persediaan yang semua bakal ibu perlu tahu ya? Jom baca artikel ini dengan lebih lanjut!

Untuk mendapatkan lebih banyak info tentang Kehamilan, sila dapatkannya
di sini.

Sekilas pandang tentang kehamilan si ibu

Semakin dekat tempoh anggaran bersalin
 dan semakin muncul tanda bersalin pada diri anda, perjalanan kehamilan anda semakin hampir ke penghujungnya.

Tentunya ini satu saat yang menggembirakan dan juga mendebarkan.

Melihat semula permulaan segala-galanya,
kehamilan yang kini dikecapi
 adalah satu pengalaman hidup yang cukup mengujakan dan menggembirakan hati bukan sahaja untuk anda atau pasangan anda, bahkan untuk ahli keluarga terdekat yang lain.

Ia pasti lebih manis dan menggembirakan sekiranya kehamilan dan
zuriat yang bakal dilahirkan
ini adalah sesuatu yang dinanti-nantikan dan diusahakan sekian lama, khususnya jika anda dan pasangan anda telah sekian lama mencuba untuk menimang cahaya mata.

Ia satu nikmat tuhan yang perlu disyukuri, bahkan satu keajaiban bagi anda dan pasangan khususnya jika anda sebelum ini menghidap keadaan-keadaan kesihatan atau penyakit-penyakit tertentu yang menyebabkan peluang anda untuk mengandung atau membawa kandungan ke tempoh bersalin adalah rendah.

Kondisi kesihatan seperti endometriosis
,
penyakit radang pelvis
 dan juga
sindrom ovari polisistik (PCOS)
 adalah contoh penyakit-penyakit yang berupaya untuk mengganggu kesuburan dan fungsi reproduktif normal anda sekali gus mempengaruhi peluang untuk mereka mengandung.

Tidak terhad kepada wanita sahaja, faktor kaum lelaki juga turut memainkan peranan penting dalam mendapatkan zuriat.

Keadaan-keadaan kesihatan
seperti disfungsi ereksi
, kemurungan dan juga masalah berkaitan dengan penghasilan sperma boleh mempengaruhi peluang untuk si isteri mengandung.

Justeru, kegembiraan terserlah apabila mengetahui bahawa zuriat yang dinanti-nantikan semakin dekat dengan realiti.

Tanda bersalin dan persediaan yang penting

Setelah anda memasuki tempoh trimester ketiga, semestinya anda sudah mula merasa gemuruh, mula menghitung hari.

Namun yang demikian, bukan semua wanita mengandung akan mengecapi
tempoh 40 minggu kehamilan
. Justeru, perkara sebenar yang perlu anda peka adalah tanda bersalin dan persediaan.

Anda perlu cakna terhadap tanda bersalin pada diri anda agar perhatian doktor dapat diperoleh sesegera mungkin dan rawatan yang mencukupi dapat diberi.

Perlu diingati, ada wanita hamil yang mengalami petanda bersalin sebelum minggu ke-40 dan ada juga yang lebih awal iaitu dalam kalangan ibu yang
melahirkan bayi pramatang
.

Secara amnya, tiada perbezaan yang ketara antara tanda bersalin dan persediaan untuk kehamilan pramatang dengan petanda bersalin untuk kandungan yang cukup bulan.

Berikut merupakan tanda bersalin dan persediaan yang perlu anda ambil tahu:

Rasa sakit belakang
, selalunya pada bahagian bawah belakang (pinggang). Petanda bersalin ini mungkin berlaku sekejap-sekejap atau berterusan, tetapi ia tidak akan lega sehingga anda menukar posisi atau melakukan sesuatu yang menyelesakan anda.

Kontraksi setiap 10 minit
 atau lebih kerap. Petanda bersalin ini berlaku akibat rahim anda yang mengeras kemudiannya regang secara berselang-seli. Untuk sesetengah wanita, mereka akan memperincikan rasa sakit petanda bersalin ini (kontraksi) mirip sakit akibat datang bulan versi yang lebih teruk.

Kejang pada bawah abdomen
atau seperti sakit senggugut
. Rasa sakit untuk tanda bersalin ini persis rasa sakit angin yang boleh berlaku akibat cirit-birit.

Keluar cecair dari faraj
 (pecahnya air ketuban).

Rasa ingin ke tandas atau kerap ke tandas untuk membuang air besar (kesan tekanan kepala bayi pada bahagian usus)

Simptom seperti flu, contohnya loya, muntah, atau cirit-birit. Hubungi doktor anda walaupun anda mengalami kes ringan. Jika simptom berlanjutan selama lebih 8 jam, anda mesti berjumpa dengan doktor.

Tekanan dalam pelvis atau faraj meningkat.

Pengeluaran lendir faraj meningkat.

Pendarahan faraj, termasuklah pendarahan ringan.

Persediaan yang semua bakal ibu mesti buat

Setelah anda maklum tentang tanda bersalin dan persediaan yang di atas, perkara seterusnya adalah untuk anda melakukan persediaan sebelum tempoh dan petanda bersalin muncul.

Berikut merupakan tanda bersalin dan
persediaan menjelang tempoh melahirkan
 yang mungkin membantu anda:

Ketahui peringkat bersalin anda

Peringkat kelahiran adalah berbeza mengikut individu. Tiada siapa yang mampu untuk menjangkakan tempoh peringkat kelahiran mereka.

Walaubagaimanapun, anda tetap akan mengalami tiga peringkat ini semasa proses kelahiran bayi:

Fasa pertama: Peringkat ini bermula apabila otot-otot rahim anda mula mengecut, mengecil dan kemudian relaks yang akan membantu membuka serviks agar bayi boleh melalui saluran kelahiran. Fasa pertama ini boleh berlangsung dalam tempoh beberapa jam atau berhari-hari. Anda juga akan mengalami
kontraksi aktif yang bertahan
 dalam masa beberapa minit.

Fasa kedua: Peringkat ini bermula apabila serviks anda diluaskan dan anda menolak bayi anda keluar.

Fasa ketiga: Peringkat ini adalah apabila bayi anda telah lahir.
Kontraksi masih akan berlaku
 sehinggalah plasenta dikeluarkan daripada saluran kelahiran anda.


5 Peringkat Umur Ibu Dan Faktor Risiko Sindrom Down Pada Bayi Dalam Kandungan

Sindrom Down adalah keadaan genetik yang berlaku akibat kromosom tambahan (kromosom 21). Tubuh kita terdiri daripada sel-sel yang mengandungi gen. Gen dikelompokkan dalam struktur seperti bebenang yang dipanggil kromosom. Kromosom mengandungi arahan genetik terperinci untuk pelbagai perkara, termasuklah:

bagaimana sel bayi berkembang

jantina mereka

warna mata mereka

Biasanya, sel mengandungi 46 kromosom – 23 daripada ibu dan 23 daripada bapa. Dalam mereka yang mengalami Sindrom Down, semua atau beberapa sel dalam badan mereka mengandungi 47 kromosom, kerana terdapat satu salinan tambahan kromosom 21. Gen tambahan ini menyebabkan ciri-ciri Sindrom Down.

Dalam kebanyakan kes, sindrom ini tidak diwarisi, ia hanya hasil perubahan genetik sekali dalam sperma atau telur.

Apakah faktor risiko mempunyai bayi dengan sindrom Down?

Dengan setiap kehamilan, terdapat peluang kecil untuk mempunyai bayi yang mempunyai sindrom Down. Tidak ada faktor persekitaran seperti toksin atau karsinogen yang boleh menyebabkan sindrom ini, mahupun pilihan gaya hidup (seperti minum alkohol, merokok, atau mengambil dadah) yang memainkan peranan.

Satu-satunya faktor risiko bukan genetik yang diketahui adalah usia ibu lebih daripada 35 tahun. Walau bagaimanapun, ini tidak bermakna bahawa mempunyai bayi sebelum umur 35 tahun adalah strategi yang boleh dipercayai untuk mencegah Sindrom Down. Kira-kira 80 peratus kanak-kanak dengan sindrom ini dilahirkan oleh wanita yang lebih muda daripada 35 tahun.

Bayi dengan sindrom Down dilahirkan oleh wanita dalam pelbagai peringkat umur. Sesetengah orang lebih cenderung mengalaminya berbanding orang lain. Anggaran peningkatan risiko berdasarkan usia si ibu ini adalah seperti yang berikut:

berusia 20 tahun mempunyai risiko 1 dalam 1,500

berusia 30 tahun mempunyai risiko 1 dalam 800

berusia 35 tahun mempunyai risiko 1 dalam 270

berusia 40 tahun mempunyai risiko 1 dalam 100

berusia 45 tahun mempunyai risiko 1 dalam 50 atau lebih besar

Kemungkinan anda mempunyai anak dengan sindrom Down juga meningkat jika anda sebelum ini mempunyai anak dengan sindrom yang sama. Bagi kebanyakan orang, peluang ini masih kecil (sekitar 1 dalam 100). Terdapat sekitar 1 dalam 2 risiko kanak-kanak mengalami sindrom Down jika salah seorang daripada ibu atau bapanya mempunyai keadaan tersebut.

Selain usia, satu kajian terpencil yang menganalisis data daripada tahun 1953 dan 1972 (sebelum pengguguran secara sengaja meluas) mendapati faktor-faktor lain mungkin memainkan peranan. Pengkaji mendapati usia ibu yang lebih tua dalam kehamilan pertama lebih memberi kesan. Hanya kehamilan pertama yang lewat lebih cenderung meningkatkan faktor risiko dan bukan kehamilan kedua atau ketiga yang lewat. Di samping itu, semakin besar jurang antara kehamilan, semakin tinggi kadar Sindrom Down.

Sesetengah wanita berumur 35 tahun (atau dengan faktor risiko lain) boleh memilih untuk menjalani ujian pranatal, seperti amniosentesis, sebagai ujian saringan. American College of Obstetricians and Gynecologists mengesyorkan agar semua wanita ditawarkan pilihan ini.

Keputusan sama ada anda mahu melakukannya atau tidak sangat peribadi dan harus dibuat dengan bantuan kaunseling genetik. Ujian tersebut turut mempunyai risiko yang perlu anda ketahui sebelum membuat keputusan untuk melakukannya.


Selain Bersalin Normal & Czer, Ada Kaedah Kelahiran Lain Untuk Bakal Ibu, Boleh Buat Pilihan Awal

Selalunya cara bersalin normal atau pembedahan adalah kaedah melahirkan anak yang biasa didengar. Tetapi sebenarnya ada 5 kaedah bersalin. Jom ambil tahu mengenainya!

Kaedah melahirkan anak

Semakin hari, bayi di dalam kandungan semakin aktif menendang dan ini sekali gus menambahkan rasa tidak sabar untuk melihat dan memegang si comel.

Dalam masa yang sama ibu yang sedang hamil pasti akan terfikir bagaimanakah cara anda akan bersalin nanti
. Adakah secara normal atau caesarean? Atau mungkin dengan cara lain?

Eh…ada kaedah melahirkan anak yang lain ke? Semestinya ada kaedah lain. Cuma mungkin kita jarang dengar tetapi ia wujud dalam perubatan.

Biasanya cara untuk anda bersalin akan dipengaruhi beberapa faktor seperti:

Di mana anda tinggal dan apakah hospital yang berdekatan?

Sama ada kehamilan anda berisiko tinggi atau tidak?

Amalan praktikal pengamal perubatan pilihan anda

Cara bersalin yang perlu diketahui

Kemajuan dalam sains perubatan telah berjaya
 menemui pelbagai cara bersalin yang dapat membantu mengurangkan komplikasi atau risiko ketika prosedur kelahiran
.

Berikut adalah beberapa pilihan kaedah bersalin yang perlu diketahui oleh wanita yang sedang hamil:

 Cara bersalin melalui faraj

Kaedah melahirkan anak ini turut dikenali sebagai bersalin normal. Melalui prosedur ini bayi dilahirkan mengikut saluran kelahiran badan wanita. Kaedah ini mungkin atau tidak boleh dibantu dengan suntikan epidurals atau ubat tahan sakit.

Tempoh kelahiran bagi kaedah ini sukar untuk diramal dengan tepat
. Namun proses bersalin melalui faraj cenderung untuk berlaku apabila kandungan berada dalam minggu ke-37 dan ke atas.

Kebanyakan doktor akan mengesyorkan kaedah bersalin ini dan tidak akan menyarankan pembedahan caesarean. Malahan bagi wanita yang merancang untuk mempunyai ramai anak, cara bersalin ini amatlah digalakkan.

Ketika proses kelahiran, akan berlaku pemotongan atau hirisan pada bahagian atas dubur. Ia dinamakan sebagai episiotomi.

Kebanyakan wanita yang melahirkan anak melalui kaedah ini dapat pulih daripada tekanan ketika proses bersalin dengan lebih cepat. Risiko untuk terdedah kepada sebarang jangkitan juga rendah.

 Prosedur pembedahan

Walaupun anda mungkin merancang untuk melahirkan anak secara normal, tetapi jika wujud komplikasi, prosedur caesarean merupakan pilihan yang perlu diambil
.

Nama lain kaedah melahirkan anak ini dikenali sebagai C-Sec, di mana bayi akan dilahirkan melalui pembukaan pada bahagian abdomen ibu dan pembedahan pada uterus untuk mengeluarkan bayi akan dilakukan.

Cara ini berasal daripada perkataan Latin, “
Caedare”,
yang bermaksud ‘untuk memotong’ (
the cut
), sebab itu ia dipanggil C-Sec.

Bagi ibu yang bakal menyambut kelahiran kembar, bersilang atau melintang mahupun bayi dengan saiz yang besar, ini merupakan antara pilihan yang terbai
k.

 Cara bersalin normal selepas C-Sec

Dalam kebanyakan kes, wanita yang pernah menjalani kaedah melahirkan anak melalui pembedahan mempunyai peluang yang tipis untuk bersalin normal.

Tetapi seiring dengan kemajuan teknologi, prosedur yang dikenali sebagai VBAC, singkatan kepada
 Vaginal Birth After Cesarean
 ini menjadikan impian wanita untuk merasai pengalaman bersalin normal tercapai.

Namun, tidak semua hospital menyediakan perkhidmatan VBAC ini kerana kekurangan sumber dan tenaga untuk mengendalikan kes seperti ini.

Malahan, sebarang komplikasi atau keadaan yang dialami ketika proses kelahiran terdahulu akan menyebabkan doktor tidak menyarankan untuk teruskan prosedur bersalin ini.

 Kelahiran forcep

Kaedah kelahiran ini agak unik dan diperlukan dalam sesetengah kes melibatkan cara melahirkan anak secara normal.

Ia boleh dianggap sebagai 1 bantuan kepada prosedur bersalin normal apabila bayi yang sedang dilahirkan gagal untuk dikeluarkan sepenuhnya.

Antara penyebabnya mungkin kerana wujud halangan kecil atau ibu sudah mengalami keletihan dan kepenatan sehingga tidak berupaya menolak bayi keluar.

Dalam kes seperti itu, doktor akan menggunakan alat khas menyerupai
forcep
 dan memasukkan secara perlahan-lahan ke dalam saluran kelahiran.

Ia akan digunakan untuk menarik kepala bayi dengan perlahan dan membawanya keluar melalui saluran faraj.

 Melahirkan anak dengan bantuan vakum

Fungsinya sama seperti kelahiran
forcep,
 di mana ia adalah bantuan yang akan digunakan dalam kaedah melahirkan anak secara normal. Tetapi bila kaedah ini akan diperlukan?

Apabila bayi yang sedang dalam proses kelahiran berhenti bergerak di dalam saluran faraj, maka doktor akan memutuskan untuk menggunakan bantuan vakum.

1 pam vakum khas akan dimasukkan melalui saluran kepala bayi. Pada penghujung vakum mempunyai cawan lembut yang akan diletakkan pada bahagian atas kepala bayi.

Cawan lembut itu akan ‘memegang’ kepala bayi dan si manja akan dibawa keluar dengan perlahan melalui saluran faraj.

Pro dan kontra pemilihan cara bersalin

Setiap kaedah melahirkan anak mempunyai kelebihan dan kekurangan yang tersendiri
. Namun matlamat yang penting adalah bagi memastikan tahap keselamatan ibu dan bayi yang akan dilahirkan.

Sebelum memutuskan sebarang prosedur bersalin, anda dinasihatkan untuk mendapatkan nasihat dan pandangan pakar. Semoga proses kelahiran si comel anda akan berjalan dengan lancar.